နယ်စည်းမခြား မြန်မာ ဘလော့ဂါများ: April 2008\n“ဟုတ်ကဲ့ ...... ကားဂိတ်ကပါ”\n“ အော် အမရေ ကျွန်တော် ကားလက်မှတ်ဝယ်ချင်လို့ပါ… ဒီနေ့ညနေထွက်မယ့် ကား လက်မှတ် ရှိလား”\n“အော် အကိုရေ ကားလက်မှတ်ဖြတ်ချင်လို့ပါ”\nအမှန်ကျွန်တော် အဲ့ဒိနေ့ ညနေကားနဲ့ထွက်ရင် အဆင်ပြေမယ်ထင်လို့ ဖုန်းနဲ့လိုက်စုံစမ်းခြင်းဖြစ်ပါတယ်။ နောက်တော့ ဘယ်လိုမှ မရတဲ့အဆုံး နောက်တနေ့ လက်မှတ်ကို စုံစမ်းရပါတယ်။ နေပြည်တော် ကားဂိတ်တွေက လူစီးများလို့လား တော့ မသိပါဘူး။ တော်တော်ဝယ်ရ ခက်ပါတယ်။ ပြီးတော့ ဖုန်းနဲ့လဲ ဘွတ်ကင် လုပ်လို့ မရဘူး။ နောက်ဆုံးတော့ ကျွန်တော် နောက်နေ့ထွက်မယ့် ကားကို အလယ်ခုံနဲ့ ဖြစ်သလို ၀ယ်လိုက်ပါတယ်။ နောက်တနေ့တော့ ရန်ကုန်ကနေ ည၇နာရီ ခွဲ စထွက်ပါတယ်။ ကား အခြေအနေကို ကြည့်လိုက်တော့ အဲကွန်း မပါပါဘူး။ ပြတင်းပေါက်နဲ့ သဘာဝ လေကိုသာ အားကိုး ရမယ့် ပုံပါ။ ဒါပေမယ့် တီဗွီလေးတော့ ပါပါသေးတယ်။ ခရီးသည်ကတော့ ဘေးခုံတင် မကပါဘူး အလယ် ခုံတန်းတွေပါ အားလုံး အပြည့်ပါပဲ။ အင်း ကိစ္စရှိလို့သာ သွားရတယ် အလယ်ခုံနဲ့က မစားသာ ပါဘူး ခြေဆန့် လက်ဆန့်လဲ လုပ်လို့ မရတဲ့အပြင် နောက်မှီလို့လဲ မရပါဘူး ထိုင်ခုံတွေက ကျောမှီရုံလောက်လေး လုပ်ထားတာပါ။\nကျွန်တော်ထိုင်သော အလယ်ထိုင်ခုံက နောက်ဆုံးခုံပါ။ ကံကောင်းချင်တော့ ကျွန်တော့် အလယ်ခုံဘေးက ဘေးခုံမှာ လူတစ်ဦးစာ လွတ်နေပါတယ်။ ဒါပေမယ့် လမ်းလူကြုံတင်တတ်တာမို့ ကျွန်တော်လဲ ပဲခူးထိ ဒီတိုင်း စီးခဲ့ပါတယ်။ ကားပေါ်က ဖွင့်တဲ့ သီချင်းလေး နားထောင်ရင်းနဲ့ပေါ့။ ပဲခူးလောက်ရောက်တော့ လူအတက် မရှိတော့ တာကြောင့် ကျွန်တော်လဲ စပယ်ယာကို ခေါ်ပြီး ဒီဘေးခုံမှာ လူရှိမရှိ မေးလိုက်ပါတယ်။ ဘေးခုံက ခရီးသည်က ၀ယ်ထားပြီးမှ မသွားဖြစ်ပုံပါပဲ။ စပယ်ယာက ကျွန်တော့်ကို လွတ်ရင် ၀င်ထိုင်နိုင်ကြောင်း ပြောလိုက်တော့ ကျွန်တော်လဲ ၀မ်းသာအားရ ဘေးခုံမှာ ထိုင်လိုက်ပါတယ်။ ခုမှ နဲနဲ နောက်မှီလေးနဲ့ သက်သောင့် သက်သာ ရှိသွားတာပေါ့။ သက်သောင့် သက်သာ ရှိသွားပြီမို့ ကျွန်တော်လဲ အေးဆေးစွာ အိပ်စက် ပါတော့တယ်။ :) ကျွန်တော် အိပ်ပြီး မကြာပါဘူး။ ည၁၁နာရီခွဲလောက်မှာ လမ်းခရီးမှာ ရပ်ပါတယ် (မြို့တော့ အသေအချာ မသိလိုက်ဘူး ဆွာလို့ထင်တယ်) ထမင်းဆိုင်မှာ ရပ်တော့ အပေါ့ အပါးသွား ခြေညောင်းလက်ဆန့်လုပ်ပြီး မိနစ်၂၀ လောက်ကြာတော့ ခရီးဆက်ထွက်ပါတယ်။ ပြတင်းပေါက်တွေဆီက ကားသွားရင်း တိုးလာတဲ့ လေတွေက ကြာတော့ တော်တော် အေးလာပါတယ်။ ဒါပေမယ့် အဲ့ဒိ တံခါးတွေ ပိတ်ထားပြန်တော့ အဲကွန်းမရှိတဲ့ ကားတွေဆိုတော့ ပူလာပြန်ပါရော။ တော်တော် စုတ်တဲ့ ကားတွေဖြစ်ပါတယ်။\nဒီလိုနဲ့ ကျွန်တော် ပြန်အိပ်မောကျသွားလိုက်တာ မနက် ၂နာရီလောက်မှာ စစ်ဆေးရေး ဂိတ်နားရောက်တော့ အောက်ဆင်းပြီး မှတ်ပုံတင် ပြပေးပါဆိုတော့ ကျွန်တော်တို့ ခရီးသည်တွေ အိပ်မှုံစုန်မွှားနဲ့ လမ်းဆင်းလျှောက်ပြီး တန်းစီ၍ မှတ်ပုံတင်ပြရပါတယ်။ ပြီးတော့ ကားပေါ်ပြန်တက်ပြီး အိပ်စက်ခြင်းတွေကို ဒုတိယပိုင်း ပြန်ဆက်ကြတော့တာပေါ့။ အဲဒိက စလို့ အိပ်မောကျသွားလိုက်ပြီး အိပ်ကောင်းတုန်းအချိန် ၃နာရီကျော်ကျော် လောက်ကျတော့ စားသောက်ဆိုင် တစ်ဆိုင်မှာ ရပ်ပြန်ရောဗျာ။ တော်တော် ဇိမ်မကျတဲ့ ခရီးဖြစ်ပါတယ်။ မနက်ဝေလီဝေလင်းကြီး မစားတတ်တဲ့ ကျွန်တော့်မှာ မျက်နှာသစ်ပြီး ငေါင်ဆင်းဆင်းနဲ့ ကားထွက်မယ့် အချိန်ကို ငုတ်တုတ် ထိုင်စောင့် နေရပြန်ပါတယ်။ ဒီတခါတော့ ကားပေါ်ရောက်တာနဲ့ ကျွန်တော် တချိုးတည်း ပြန်အိပ်ပျော်သွားလိုက်တာ မနက် ၅နာရီခွဲ နေပြည်တော် ကားဂိတ် ဆိုက်ကပ်ရာ မြို့မဈေးရောက်မှ နိုးပါတော့တယ်။\nကားပေါ်က ဆင်းတော့ ကျွန်တော် အထုပ်က အထွေအထူး မပါပဲ ကျောပိုးအိတ်လေးသာ ပါတာမို့ လွယ်အိတ်လွယ်ပြီး အောက်ကို ဆင်းမိတာနဲ့ လူအုပ်ကြီးက ကျွန်တော့်ကို ၀ိုင်းမေးတော့တာပါပဲ။ (ဆိုင်ကယ် ကယ်ရီသမားတွေ ဖြစ်ပါတယ်)\n“အကို ..ဘယ်သွားမှာလဲ.. လိုက်ပို့ပေးမယ်..”\nဆိုပြီးတော့ ၀ိုင်းအုံမေးကြတာပေါ့ ကျွန်တော်လဲ သွားမယ့် လိပ်စာကိုပြောတော့ ၁၅၀၀ ကျသင့်ပါတယ်တဲ့ ကျွန်တော်လဲ မရောက်ဖူးတဲ့နေရာမို့ ဘယ်လောက်ဝေးလဲ မသိပါဘူး။ ဒါပေမယ့် ကျွန်တော့် ဦးလေးက တစ်ထောင် ထောင့်ငါးရာ အပြင်ပို မပေးရဘူး ဆိုလို့ ဒီဈေး အမှန်ပဲ ထင်ရဲ့ ဆိုပြီး အဆင်ပြေတဲ့ ကယ်ရီသမားနဲ့ လိုက်ခဲ့ပါတော့တယ်။ မြို့မဈေးက စထွက်တော့ ကွန်ကရစ်လမ်းမကြီးတွေကို စတွေ့ရတော့တာပါပဲ။ ကွန်ကရစ်လမ်းမကျယ်ကြီးတွေက ကြီးမားကျယ်ပြန့်ပြီး လမ်းတဘက်တချက်က ကွန်ဒို တိုက်ခန်းတွေက မြို့ပြ ပုံစံ အပြည့်ပါပဲ။ ဆိုင်ကယ်နဲ့ ကျွန်တော် တည်းခိုမယ့် နေရာကို သွားရင်း နံနက်ခင်း နေရောင် ခြည်က ရောင်နီသန်းလာပါတော့တယ်။\nကျွန်တော်က ဆိုင်ကယ်သမားနဲ့ စကား စမြည်ပြောရင်းက သူက ရုံးဝန်ထမ်း တစ်ဦးဖြစ်ကြောင်းပြောပါတယ်။ သူပြောပြချက်အရ နေပြည်တော်ရှိ ဆိုင်ကယ်ကယ်ရီသယ်သူ အများစုမှာ ရုံးဝန်ထမ်းများ ဖြစ်ကြတယ်လို့ သိရပါတယ်။ မလုံလောက်သော လစာအပြင် အပိုလျှံလေးများ ရစေရန် အောက်ဆိုက် အလုပ်လုပ်ကိုင်နေကြခြင်း ဖြစ်၏။ ရုံး မတက်ခင် မနက်ပိုင်းနှင့် ရုံးဆင်းချိန် တို့တွင် လုပ်ကိုင် ကြခြင်း ဖြစ်ပေသည်။ နေပြည်တော်မြို့တော်၏ အဆောက်အဦး တိုင်း သည် မြို့ပြ ပုံစံ အပြည့်ဖြင့် ကွန်ဒို အထပ်တိုက် များပင်ဖြစ်သည်။ ဆိုင်ကယ်သမား များအား တိုက်ခန်း နံပါတ်ပြောလျှင်ပင် သူတို့သည် ဘယ်ကို ပို့ပေးရမည်မှန်း သိကြသည်။ ကျွန်တော် တည်းခိုရမည့် တိုက်ခန်းသို့ ရောက်ပြီး ရေမိုးချိုး နံနက်စာ စား ခေတ္တနားပြီးသည်နှင့် နိုင်ငံခြားရေးရုံး (ရုံးနံပါတ် ၉) သို့ သွားရသည်။ နေပြည်တော်တွင် ရုံးများကို နံပါတ်နှင့် ခေါ်ဆိုခြင်းဖြစ်၏။\nဌာနဆိုင်ရာများ၏ ရုံးနံပါတ်များကို အလျင်းသင့်သလို ဖော်ပြရရင်-\n၁။ အမျိုးသား စီမံကိန်းနှင့် စီးပွားရေး ဖွံဖြိုး တိုးတက်မှု ၀န်ကြီးဌာန\n၂။ ဆက်သွယ်ရေးစာတိုက်နှင့် ကြေးနန်း ၀န်ကြီးဌာန\n၃။ စီးပွားရေးနှင့် ကူးသန်းရောင်း ၀ယ်ရေး ၀န်ကြီးဌာန\n၄။ ကျန်းမာရေး ၀န်ကြီးဌာန\n၅။ ပို့ဆောင်ရေး ၀န်ကြီးဌာန\n၆။ စွမ်းအင် ၀န်ကြီးဌာန\n၇။ ပြန်ကြားရေး ၀န်ကြီးဌာန\n၈။ မြန်မာနိုင်ငံရဲ တပ်ဖွဲ့\n၉။ နိုင်ငံခြားရေး ၀န်ကြီးဌာန\n၁၄။ နယ်စပ်ဒေသနှင့် တိုင်းရင်းသားလူမျိုးများ ဖွံ့ဖြိုးတိုးတက်ရေး နှင့် စည်ပင်သာယာရေးဝန်ကြီးဌာန\n၁၅။ လယ်ယာစိုက်ပျိုးရေးနှင့် ဆည်မြောင်းဝန်ကြီးဌာန\n၁၆။ သမ၀ါယမ ၀န်ကြီးဌာန\n၁၈။ နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီရုံး ၀န်ကြီးချုပ်ရုံး\n၂၃။ လူမှုဝန်ထမ်းကယ်ဆယ်ရေးနှင့် ပြန်လည်နေရာချထားရေး ၀န်ကြီးဌာန\nလူဝင်မှုကြီးကြပ်ရေး နှင့် ပြည်သူ့အင်အားဝန်ကြီးဌာန\n၂၆။ ဘဏ္ဍာရေးနှင့် အခွန်ဝန်ကြီးဌာန\n၂၇။ အမှတ်(၂) လျှပ်စစ်စွမ်းအား ၀န်ကြီးဌာန\n၂၈။ သစ်တောရေးရာ ၀န်ကြီးဌာန\n၂၉။ ရထားပို့ဆောင်ရေး ၀န်ကြီးဌာန\n၃၀။ အမှတ်(၂) စက်မှုဝန်ကြီးဌာန\n၃၂။ အမျိုးသား စီမံကိန်းနှင့် စီးပွားရေးဖွံဖြိုးတိုးတက်မှု ၀န်ကြီးဌာန\n၃၃။ ဟိုတယ်နှင့် ခရီးသွားလာရေး လုပ်ငန်းဝန်ကြီးဌာန\n၃၄။ ဘဏ္ဍာရေးနှင့် အခွန်ဝန်ကြီးဌာန\n၃၅။ ယဉ်ကျေးမှု ၀န်ကြီးဌာန\n၃၆။ မွေးမြူရေးနှင့် ရေလုပ်ငန်းဝန်ကြီးဌာန\n၃၈။ အမှတ်(၁)လျှပ်စစ်စွမ်းအား ၀န်ကြီးဌာန\n(အချို့နံပါတ်များသည် နံပါတ်အားဖြင့် ဆယ်ဂဏန်းခန့်ခြားသော်လည်း မြေပုံတွင် ကပ်လျှက်ဖြစ်သည်။ ထို့ကြောင့် အချို့ရုံးနံပါတ်များ ထပ်နေခြင်းဖြစ်သည်။)\nကျွန်တော် နိုင်ငံခြားရေး ရုံးကို ရောက်သည့် အချိန်သည် နေ့ခင်း ၁၁နာရီကျော်နေပြီ ဖြစ်ရာ နေသည် အလွန်ပူပြင်း နေလေပြီ။ နိုင်ငံခြားရေးရုံး ၏ ဘယ်ဘက်သို့ ချိုးကွေ့သွားလျှင် ကန်တင်းလေးများရှိပြီး အလယ် ဆုံး ကန်တင်း၏ ဘေးဘက် အဆောင်လေးတွင် ဖောင်တင်ရန် နေရာလေးရှိ၏။ ဖောင်တင်ရန် တန်းစီနေစဉ် ပွဲစားတစ်ယောက်က ကျွန်တော့်အား တုံးထုမလို့လား ဆိုပြီး လာမေးသည်။ ကျွန်တော်က လိုအပ်သည်များကို ထိုသူအား မေးမြန်းလိုက်တော့ နိုတြီပြန်ထားသော လက်မှတ်များအား တင်လျှင် ဘဏ်ချလံပါရမည်ဟုပြောသည်။ ကျွန်တော့်ကို ရန်ကုန်က မဆောင် ခဲ့ဘူးလားလို့ မေးတော့ ကျွန်တော် နဲနဲစိတ်ပူသွားသည်။ ရန်ကုန်များ ပြန်ရတော့ မလားပေါ့။ နောက်တော့ ပျဉ်းမနားက ဘဏ်မှာ သွားသွင်းရင် ရတယ်လို့ ပြောမှ စိတ်အေးသွားတော့သည်။ ဒါနဲ့ ပျဉ်းမနားကို ကျွန်တော် သွားစရာ မလိုပဲ သူသွားဆောင်ပေးမည် ဟုပြောလေသည်။ ဘဏ်သွင်းငွေက ၂ထောင်၊ ခရီးစရိတ်က ငါးထောင် စုစုပေါင်း ခုနှစ်ထောင် ပေးလျှင် အကုန်အဆင်ပြေပြီ ဟု ပြောရာ ကျွန်တော် စဉ်းစားလိုက်သည်။ ပူပြင်းလှသော (၁၀၈ ဒီဂရီ) ရှိသော နေရောင်အောက်တွင် ပျဉ်းမနားထိ ကျွန်တော် ကိုယ်တိုင်သွားခဲ့သော် ပထမအချက် နေပူမည်။ ဒုတိယ ခရီးစရိတ် ကုန်မည်။ ပြီးတော့ ဘဏ်ကိုသွားသွင်းပြီး ပြန်လာရအုံးမည်ဆိုတော့ လူပင်ပန်းမည်။ ခရီးစရိတ်ကို စုံစမ်းကြည့်တော့ ကိုယ်တိုင်သွားလဲ ဒီဈေးပဲဆိုတော့ ကျွန်တော်လဲ သက်သောင့်သက်သာ အဆင်ပြေ တာမို့ ပွဲစားကို ခိုင်းလိုက်သည်။\nနေပူကျဲတဲထဲ တုံးထုတာ ကို တန်းစီစောင့်နေကြသူတွေပေါ့..။\nမနက် ကျွန်တော်ရောက်ကတည်းက တန်းစီရသော လူအုပ်သည် နေပူထဲတွင် ချွေးသံတရွှဲရွှဲနှင့် နာမည် ခေါ်တာကို စောင့်ဆိုင်းနေကြ၏။ တချို့က ကျမ်းသစ္စာကျိန်ဆိုလွှာ၊ တချို့က ကျွန်တော့်လို လက်မှတ်များကို တုံးထုဖို့ ဖြစ်ကြ၏။ ကျွန်တော့် နာမည်ကို ခေါ်ရန် နာရီဝက်ခန့်စောင့်လိုက်ရသည်။ အဲဒါနဲ့ ကျွန်တော်လဲ စလစ်စာရွက်ရရော အိမ်ကို တခေါက်ပြန်ပြီး နားနေပြီး ညနေ သုံးနာရီလောက်မှ ပြန်ထွက်ရတော့ သည်။ လမ်းတစ်လျှောက် ကျွန်တော် စီးရတဲ့ ဆိုင်ကယ်သမားတွေကို သိလိုသမျှ အမေးအမြန်း ထူရသည်။ ဒါ ဘာရပ်ကွက်လဲ၊ ဒီအဆောက် အဦးက ဘာလဲ၊ ဒီကန်က ဘယ်လို ခေါ်တာလဲ၊ စသည်ဖြင့်ပေါ့…။ နိုင်ငံခြားရေး ရုံးနားက အထွက် ခပ်လှမ်းလှမ်းတွင် သပြေကုန်း ဆိုတာ ရှိသည်။ သပြေကုန်းဆိုတော့ ကုန်းအမြင့်ကြီးတွေ ဖြစ်ပြီး ထိုကုန်းမြင့်တွေ ကြားထဲမှ လမ်းဖြတ်ဖောက်ထားခြင်းဖြစ်သည်။ ကျွန်တော်တို့ ရန်ကုန်က စမ်းချောင်းအောက်ဘက် ကြည့်မြင်တိုက် ဘက်က ကုန်းကြီးတွေ အတိုင်းဖြစ်သည်။ သို့သော် နေပြည်တော် ကုန်းများက သေချာ ဆောက်လုပ်ထားခြင်း ဖြစ်သည့်အပြင် ဆောက်လုပ်ပြီးစ အသစ်များ ဖြစ်သဖြင့် လှပသည်။ သပြေကုန်းအနီးတွင် အ၀ိုင်းတစ်ခုရှိသည်။ ထိုအ၀ိုင်းကို အေ၀မ်း အ၀ိုင်းဟု ခေါ်ကြသည်။ နေပြည်တော်တွင် အ၀ိုင်းများ များစွာရှိသည့် အနက် ဓနသိဒ္ဓိ ရပ်ကွက်နားက ဧဒင် အ၀ိုင်းသည် နာမည် ကြီးသည်။\nနေပြည်တော်သည် ၀န်ထမ်းမြို့ ဖြစ်သည်နှင့်အညီ နေ့ခင်းဘက်အချိန်တွင် လမ်းမကြီးများပေါ်တွင် ယာဉ်အသွားအလာ နဲပါးလှသည်။ တုတ်တုတ်ခေါ် သုံးဘီဆိုင်ကယ်လေးများ နှင့် ဆိုင်ကယ်များသာ တခါတရံ ဖြတ်သန်းသွားလာကြလေသည်။ လူသူရှင်းလှသော လမ်းမကြီးများပေါ်တွင် မဆင်မခြင် မောင်းနှင်မှုကြောင့် ယာဉ်မတော်တဆများ မကြာခဏ ဖြစ်လေ့ရှိပါတယ်တဲ့။ ထို့ကြောင့် ယာဉ်စည်းကမ်းထိန်းသိမ်းရေး အဖွဲ့များသည် လမ်းထောင့်များတွင် ရှိနေတတ်ကြလေသည်။ ဆိုင်ကယ်များတွင် ဆိုင်ကယ်ဦးထုပ်မပါပဲ မောင်းလျှင် ဒဏ်ငွေ ၂၀၀၀၀ ကျပ် ပေးဆောင်ရသည်။ ထိုသို့များပြားသော ဒဏ်ငွေကြောင့်ပင် ဆိုင်ကယ်ကယ်ရီသမား များသည် ဆိုင်ကယ်ဦးထုပ် အပိုအမြဲပါသည်။ တစ်လုံးက သူဆောင်းဖို့နှင့် နောက်တစ်လုံးက ခရီးသည် ဆောင်းဖို့ ဖြစ်သည်။\nဟာ ရဲဖမ်းပြီ... :P\nလမ်းဘေးတဘက်တချက်စီတွင် အမိုးပြာလေးများ မိုးထားသော ကားမှတ်တိုင်လေးများ ရှိသော်လည်း မည်သူမျှ စောင့်ဆိုင်း စီးကြပုံမပေါ်ပေ။ မည်သည့် လိုင်းကားမျှလဲ နေ့လည်ခင်းဘက် ပြေးဆွဲပေးသည်ကို မမြင်ခဲ့ရပါ။ နေပြည်တော်တွင် လိုင်းကား ၂မျိုးသာ ရှိသည်။ တစ်မျိုးက မြို့ကို ပတ်ပြီး၊ နောက်တစ်မျိုးက ဌာနဆိုင်ရာ ရုံးတွေဘက်က ပတ်သည်ဟု သိရသည်။ မြို့ထဲရှိ တိုက်ခန်းများသည် နေ့လည်နေ့ခင်း အချိန်တွင် တိတ်ဆိတ် ခြောက်သွေ့နေကြသည်။ အကြောင်းမှာ ထို တိုက်ခန်းတွင်နေထိုင် သူများ သည် ရုံးတက်နေသော ကြောင့် ဖြစ်သည်။ နေပြည်တော်တွင် YKKO ကြေးအိုးဆိုင်ကြီးကိုလည်း သွားရင်း လာရင်းတွေ့ခဲ့ရသည်။ အချို့သော စီးပွားရေး လုပ်ငန်းများလည်း စတင် အခြေတည်နေပြီ ဖြစ်၏။ သို့သော် လက်ရှိအချိန် လူနေမှု အရတော့ မဖြစ်နိုင်ပေ။ ကျွန်တော်သွားခဲ့သော လမ်းတစ်လျှောက်တွင် ဆောက်လုပ်ဆဲ အိမ်ယာများ၊ တူးဖော်ဆဲ မြေကွက်များ၊ ဖောက်လုပ်ဆဲ လမ်းမများ အား လုပ်ကိုင်နေကြသည် မြင်တွေ့ခဲ့ရသည်။ ရန်ကုန်လို မြို့ကြီးမျိုး ဖြစ်ဖို့ ဘယ်လောက် နှစ်တွေ ကြာအုံးမလဲ မသိပေ။\nအမိုးပြာလေးတွေ မိုးထားတဲ့ ကားဂိတ်လေး တခု\nကျွန်တော် ကိစ္စ ၀ိစ္စတွေပြီးလို့ ညနေစောင်း နိုင်ငံခြားရေး ရုံးက ပြန်တော့ တလက်စတည်း နေပြည်တော် မြို့မဈေးကို ၀င်ခဲ့သည်။ တမြို့လုံးတွင် အစည်ကားဆုံး နေရာသည် နေပြည်တော် မြို့မဈေး ဖြစ်သည်။ ညနေပိုင်းတွင် စတင်ရောင်းချသော ညဈေးတန်းကြီးသည် မြို့မဈေး ရှေ့မြေကွက်လပ် တခုလုံး ဖွေးဖွေးလှုပ်နေသည်။ ညနေရုံးဆင်းချိန် ဈေးဝယ်သူများ နှင့် လဘက်ရည်ဆိုင် ထိုင်သူများကလည်း အများ အပြားပင်။ မြို့မဈေး၏ မျက်နှာချင်းဆိုင်တွင်တော့ ကုန်းမြင့်ကြီးတခုရှိသည်။ ထိုကုန်း၏ အောက်ခြေတွင် ရန်ကုန် နေပြည်တော် လက်မှတ် ရောင်းသော ဆိုင်များရှိသည်။ ထိုကုန်းမြင့်ပေါ်တွင်တော့ စားသောက်ဆိုင်များ ရှိလေသည်။ ညနေခင်း တခွက်တဖလား သောက်သူများနှင့် စည်ကားနေသည်။ ထိုကုန်းမြင့်ပေါ်မှ ကြည့်လျှင် မြို့မဈေးနှင့် ခပ်လှမ်းလှမ်းက အဆောက်အဦးများကို တွေ့နိုင်သည်။ (ထိုကုန်းပေါ်မှ ညခင်းဘက် ကြည့်လျှင် လျှပ်စစ်မီးများ ထိန်ထိန်သာနေသော မြို့ပြည ရှုခင်းကို တွေ့မြင်နိုင်သည်)\nညဘက်ရောက်တော့ ကျွန်တော်လဲ ကျွန်တော်တည်းခိုရာ အိမ်ကနေ ရေမိုးချိုးပြီး ဦးလေးတို့ မိသားစုနှင့် ဧဒင် အ၀ိုင်းကို လမ်းလျှောက်ထွက်ခဲ့သည်။ ကြားဖူးထားသည့် အတိုင်းပင် ဧဒင် အ၀ိုင်းတွင် ညဘက် လေညင်းခံထွက်သူများနှင့် အတော်အတန် စည်ကားလှသည်။ အ၀ိုင်း ပတ်ပတ်လည်တွင်တော့ လဘက်ရည်ဆိုင်များ၊ ပလာတာဆိုင်များ၊ အသုတ်ဆိုင်များ စသည့် ညဘက်ရောင်းသော လမ်းဘေးဆိုင်လေးများရှိသည်။ လျှပ်စစ်မီးများထိန်လင်းနေသော အ၀ိုင်းပေါ်တွင်တော့ နေပြည်တော်မှ ပျိုမေတွေ၊ ကိုကို တွေ တစု တစု ဆီ ၀ိုင်းဖွဲ့ထိုင်နေကြသည်။ မိသားစု လိုက် လေညင်းခံ လာကြသူများလဲ ရှိ၏။ (ဧဒင်ဆိုသည့် အတိုင်း ဒီအ၀ိုင်းတွေမှာလဲ ဧဒင် ဇာတ်လမ်းလေးတွေ ရှိနေပေလိမ့်မည်ဟု တွေးပြီး ပြုံးမိသည်။) နေပြည်တော်တွင် လျှပ်စစ်မီးက တော်တော်မှန်သည်။ ပျက်တော့ ပျက်သည် ဒါပေမယ့် အလွန်ဆုံး ကြာလျှင် ၃၊ ၄ မိနစ်ထက် ပိုမကြာပေ။ စိတ်ချမ်းသာ စရာ ကောင်းလိုက်တာဗျာ။\nနေပြည်တော် ညရှုခင်း တခု\nနောက်တနေ့ တော့ ကျွန်တော် ဘယ်မှ မသွားဖြစ်ပဲ အိမ်ထဲမှာပဲ ခွေနေဖြစ်သည်။ အဲ့ဒိနေ့ညနေ ပိုင်း ရန်ကုန်လက်မှတ် ၀ယ်နှင့်ပြီးသား ဖြစ်သည်။ မနေ့ကတင် နိုင်ငံခြားရေးရုံးမှ နေပူကျဲတဲကြီး ပြန်လာရသဖြင့် ကျွန်တော် အပြင်ထွက်လည်ဖို့ရန် ပူပြင်းသော နေကို လန့်၍ ဖြစ်သည်။ နဂိုကတည်းက မဖြူသော အသားများ ကပ္ပလီဖြစ်သွားနိုင်သည်။ ထို့ကြောင့် ရန်ကုန်တုန်းက သွားမည်လို့ အားခဲထားသော နေပြည်တော် တိရိစ္ဆာန် ဥယျာဉ်လဲ မသွားဖြစ်တော့ပေ။ ထိုနေ့ တနေ့လုံး ကျွန်တော့်မှာ တီဗီ ကြည့်ချင်း သီချင်းနားထောင်ခြင်း ဖြင့်သာ ကုန်ဆုံးလိုက်သည်။ နေပြည်တော်မှ လွှင့်သော ရေဒီယို လိုင်းတခု ရှိသည်။ ပိတောက်မြေ ဆိုသော လိုင်းဖြစ်သည်။ ၄င်းလိုင်းသည် စီးတီးအက်ဖ်အမ် ကဲ့သို့ သီချင်းများကို ဦးစားပေးလွှင့်သည့် လိုင်းဖြစ်ပြီး၊ တခါတရံ သီချင်းများ နားသည့် အချိန်တွင် ဆွေးနွေးခန်းလို၊ စကားပြောဆောင်းပါးလိုပုံစံ နှင့် ပြည်ပ ဆန့်ကျင်ဘက်၊ အတိုက် အခံများကို ဝေဖန် သည့် ကဏ္ဍကလဲ မကြာခဏ ထုတ်လွှင့်သေးသည်။\nရန်ကုန်ပြန်မည့်ကားက ည ၇ နာရီခွဲကားမို့ ကျွန်တော် အိမ်ကနေ မြို့မဈေးကို ညနေ၆နာရီလောက်ကတည်းက ထွက်သည်။ အချိန်နဲနဲ ပိုနေအောင်လို့ဖြစ်ပြီး ကျွန်တော် ထုံးစံအတိုင်း ကင်မရာ လိုက်ရိုက်ချင်လို့ဖြစ်သည်။ ပထမဆုံး နေပြည်တော်၏ (ရွှေတိဂုံပုံစံတူဟု ဆိုသော ) ဓာတုဇယ ဓာတ်ပေါင်းစေတီကို ၀င်ဖူးမြှော် ဖြစ်သည်။\nညနေခင်း ဘုရား လာဖူးသူ အနည်းအကျဉ်းသာ ရှိနေသဖြင့် ဘုရားရင်ပြင်တော်သည် အေးချမ်း ဆိတ်ငြိမ်နေသည်။ ကျွန်တော်လဲ ခေတ္တ၀တ်ပြုပြီး ဘုရားနှင့် ပတ်ပတ်လည်ရှိ ရှုခင်းတွေကို လိုက်ရိုက်ဖြစ်သည်။ ဘုရားနှင့် အနီးအနားတွင် နေပြည်တော် မီးသတ်တပ်ဖွဲ့ရုံး၏ မျှော်စင်ရှိသည်။\nညနေစောင်းလာပြီ မို့ ဘုရား ကုန်းပေါ်မှ ကြည့်လျှင်ပင် တိုက်ခန်းများ ဆီမှ ထိန်ထိန်သာနေသော လျှပ်စစ်မီးများကို မြင်တွေ့နေရသည်။ ထို့နောက် မြို့မဈေးသို့ ရောက်သောအခါ ညဈေးတန်းကို တပတ် လမ်းလျှောက်ကြည့်လိုက်သေးသည်။ လဘက်ရည်ဆိုင်လေးများ၊ လမ်းဘေး အထည်ဆိုင်လေးများနှင့် သူ့ဟာနှင့်သူတော့ လူတွေ ကြိတ်ကြိတ်တိုးနေသည်။ ပြီးတော့ လေတွေက တရဟော တိုက်သည်။ နေပြည်တော်မြို့တော်သည် သစ်ပင်များ သိပ်မရှိသေးပဲ အများ အားဖြင့် ကွင်းပြင်များ ဖြစ်သဖြင့် လေတိုက်တော့ ကြမ်းသည်။ လေတိုက်ဘယ်လောက်ကြမ်းသလဲ ဆို ကျွန်တော် တည်းခိုသော အိမ်ရှိ တံခါးမကြီး ဆောင့် ပိတ်သွားပြီး အလူမီနီယံ စင် လွင့်လောက်အောင်ပင် လေကြမ်းသည်။ မှတ်မှတ်ရရ လေတိုက်ပြီး ပိတ်သွားသော တံခါးကြောင့် လက်ညပ်သော ဒဏ်ရာ ရခဲ့သေးသည်။\nညနေ ၇နာရီ ခွဲတော့ ကားဂိတ်ဆီမှ လက်ကိုင်လော်စပီကာဖြင့် ကားထွက်မည်ဆိုသည့် အကြောင်း သတိပေးသည်။ ကျွန်တော်ကလဲ ကျွန်တော်ရဲ့ တစ်ထုပ်ထဲသော ခရီးဆောင်ကျောပိုးအိတ်ကို လွယ်၍ ကားပေါ်တက်လိုက်သည်။ ကျွန်တော် ထိုင်ရသော ခုံသည် နောက်ဆုံး ခုံ၏ ရှေ့ဘက်တွင်ဖြစ်သည်။ ဒီတခါတော့ သိသွားပြီဖြစ်၍ ပြတင်းပေါက် ဘက်ကပ်လျှက် ခုံကို ၀ယ်ထားခြင်းဖြစ်သည်။ မဟုတ်လျှင် အဲကွန်း မပါသော ကြောင့် ပူအိုက်နေလိမ့်မည်။ အဝေးပြေးကားကြီးသည် စတင်ထွက်ခွာလေပြီ။ လျှပ်စစ်မီးများ ထိန်ထိန်သာနေသော တိုက်ခန်းများနှင့် တဖြည်းဖြည်း လှမ်းလာသည်။ မြို့ပြင်ဘက်ရောက်တော့ သဘာဝ တောရနံ့များ ရလာသည် မှောင်မဲနေသော လယ်ကွင်းများ ရိုးပြတ်တောများက နေရာ တိုင်း စိုးမိုးနေသည်။ လျှပ်စစ်မီးများ ထိန်ထိန်သာနေသော နေပြည်တော် မြို့တော်ကြီးသည် ကျွန်တော်တို့ အဝေး ပြေးကားကြီး ၏ အနောက်ဘက်တွင် မှုန်ပြစွာ ကျန်ရစ်နေခဲ့လေတော့သည်။\nPosted by Minn Yoon Thit at 5:17 AM9comments:\n၄- စင်္ကာပူ-ကိုလံဘို SIA လေယာဉ်ခရီးစဉ်အမှတ် SQ 466\nမနက်စာစားသောက်ပြီးနောက် လေယာဉ်အတွင်း မီးကြီးများမှိတ်လိုက်တယ်။ဟိုဒီလှည့်ကြည့်တော့ စောင်ပါးလေး ခြုံပြီးအနားယူသူယူ။ ဟဒ်ဖုံးလေး တပ်ပြီး သီးချင်းနားထောင်သူထောင်၊ကြိုက်ရာ တီဗီချယ်နယ်ရွေး၊ ရုပ်ရှင်ကြည့်သူ ကြည့်နဲ့။ လေယာဉ်က အိန္ဒိယ သမုဒ္ဒရာပေါ်ဖြတ်ကျော်နေပါပြီ။\nအပြင်ဘက်ကို ကြည့်လိုက်ပြန်တော့ လေယာဉ်အတောင်ပံ ဖြူဖြူ ရှည်မျောမျောကြီးကိုပဲတွေ့ ရတယ်။ ဟိုဒီကြည့်တော့လည်းမြင်ကွင်းက ထူးမလာ။ ရသမျှအချိန် အကျိုးရှိအောင်သုံးတော့မယ်။\nအနားယူဖို့အကောင်းဆုံးအနေအထား ရောက်အောင် ခန္ဓာကိုယ်ကို ပြင်။ စောင်ပါးပါးအိအိလေးကို ဖြန့်ထုတ်၊ကိုယ်ပေါ်လွှမ်းထား၊ မျက်လုံးလေးမှိတ်၊ နှာသီးဝမှာ စိတ်ကိုထား. ၀င်လေ ထွက်လေ လေးကို ပဲ အသာစောင့်ကြည့်နေလိုက်တယ်။ ၀ီရိယကိုလျော့ လေမှာစိတ်ကိုကပ်ထား…. အဖြစ်ကျဲသွားတဲ့ ၀ီထိစိတ်လိုင်းများ…သိနေ..သိနေ……….သိနေ………..သိ…………နေ………..နောက်ဆုံးတော့ ဘ၀င်္ဂသမာပတ် ဆိုက်သွားပါလေရော (အိပ်ပျော်သွားတာပါ)။\nတစ်နာရီခန့် အနားယူလိုက်ရပြီး နိုးလာချိန်တွင် လေယာဉ်တွင်းမီးများပြန်ဖွင့်ထားပါပြီ။ ထိုင်ခုံခါးပတ်များ ပြန်ပတ်ထားရန် နဲ့ အီလက်ထရောနစ် ဒီဗိုက်များ ပါဝါစွိ အော့ဖ် လုပ်ထားရန် ကြေငြာနေပါပြီ။ လေယာဉ်က ကိုလံဘိုအင်တာနေရှင်နယ် လေဆိပ်သို့ချည်းကပ်နေပြီပေါ့။ဒါကြောင့် ထိုင်ခုံရှေ့က တီဗီစကရင်လေးကို ဓါတ်ပုံရိုက်ယူထားလိုက်ပြီးနောက် စမတ်ဖုန်းကို ပါဝါပိတ်ပြီး အနားပေးလိုက်ပါတယ်။ လေယာဉ်မယ်က နားကြပ်များ.စောင်များကို ပြန်သိမ်းနေပါပြီ။\nသီရိလင်္ကာ ဆိုတာယခင်က တော့ ဆီလုံ လို့ ခေါ်တဲ့ ကျွန်းနိုင်ငံလေး။ ထေရ၀ါဒ သာသနာနဲ့ဆက်စပ်ပြီး မြန်မာပြည်နဲ့ ရင်းနှီးတဲ့ဆက်ဆံရေး ရှိခဲ့တာ နှစ်ပေါင်းထောင်ချီကြာခဲ့ပြီ။ အင်ပိုင်ယာအဖြစ်စုစည်း ပထမ မြန်မာနိုင်ငံ အဖြစ်စတင်တည်ထောင်နိုင်ခဲ့တဲ့ခေတ် က ပုဂံခေတ်။ သီရိလင်္ကာ Polunnaruwa နှင့်ခေတ်ပြိုင်။\nဗုဒ္ဓသာသနာ ကို သံဃာတော်များ အဆင့်ဆင့် လက်ကမ်းလာခဲ့တာ ယခုဆို နှစ် ၂၅၀၀ ကျော်ခဲ့ပြီ။ ယခုအခါ မူရင်းဒေသ အိန္ဒိယမှာ ဗုဒ္ဓသာသနာကွယ်ပျောက်သွားခဲ့ပေမဲ့ သီရိလင်္ကာ.မြန်မာ.ထိုင်း.လော ကမ္ဘောဒီးယား တို့မှာထေရ၀ါဒ၊ တိဘက်၊ကိုးရီးယား၊တရုပ်၊ဂျပန်၊ထိုင်း၊ဗီယက်နမ် မှာ မဟာယာန၊ ဗုဒ္ဓသာသနာ ဆက်လက်ရှင်သန်နေဆဲ။\nအိန္ဒိယက သာသနာပြုဘုရင် သီရိဓမ္မာသောကမင်းရဲ့ သားတော်အသျှင်မဟိန္ဒ နဲ့ သမီးတော် သင်္ဃမိတ္တာ ထေရီ တို့ရဲ့ စွမ်းဆောင်ချက်ကြောင့် သီရိလင်္ကာမှာ တစ်ဆက်တစ်စပ်တည်း ဗုဒ္ဓသာသနာ အဓွန့်ရှည်တည်တဲ့ခဲ့တာ နှစ် ၂၀၀၀ ကျော်တိုင် ကြာခဲ့ပြီ။ သီဟိုဠ်သားတွေရဲ့ သာသနာကြည်ညိုပုံက ပညာ သားပါတယ်။ နှစ်၂၀၀၀ ကျော် တစ်ဆက်တစ်စပ်တည်း သာသနာတည်အောင် စွမ်းနိုင်တယ် ဆိုကတည်းက ပညာနဲ့ယှဉ်မှ။ ပညာမပါ နေရာမကျ။ သီဟိုဠ် ဗုဒ္ဓသာသနာလည်း လောကဓံ နဲ့ကြုံရတယ်။ မင်းကောင်းမင်းမြတ် သာသနာပြုမင်းလက်ထက်များမှာ ဗုဒ္ဓစာပေ သင်ကြားပို့ချ ရာ ဗဟိုဌာနကြီးများ(မဟာဝိဟာရ၊အဘယ ဂီရိ ၀ိဟာရ) ဖြစ်ခဲ့ပြီး၊ နိုင်ငံတကာ ကျောင်းသားများ အတွက် ပညာဖြန့်ဝေပေးနိုင်ခဲ့တယ်။ မင်းဆိုးမင်းညစ် သာသနာဖျက်မင်းလက်ထက်များတွင်တော့ အန္တရာယ်ကင်းရာ သင့်ရာဒေသ ပုန်းရှောင်ကြ၊ အိန္ဒိယ၊ မြန်မာ၊ထိုင်း နိုင်ငံရပ်ခြားသို့ သွားရောက် စတေးရှောင်ကြတာက ခေတ်အဆက်ဆက်ကတည်းက။\nပုဂံရှိ ဆပဒ စေတီ ၊ ပဲခူးကလျာဏီသိမ်နဲ့ ကလျာဏီ ကျောက်စာက မြန်မာ-သီရိလင်္ကာ ဗုဒ္ဓသာသနာအတွက် အရေးပါတဲ့အထောက်အထားဖြစ်သလို၊ ယနေ့သီရိလင်္ကာရှိ ထွန်းကားနေဆဲ အမရပူရဂိုဏ်း၊ ရာမညဂိုဏ်း၊ ရွှေကျင်ဂိုဏ်း ဆိုတဲ့ မြန်မာပြည်ပေါက်အမည်နဲ့ နိကာယ တွေကလည်း မငြင်းနိုင်တဲ့ သက်သေသာဓကများ။\nမင်းကောင်းမင်းမြတ်ကိုအမှီရလို့ သာသနာထွန်းတောက်နေရင် ကျန်နိုင်ငံများကို ဝေငှတယ်။ မင်းဆိုးမင်းညစ် နှိပ်စက်လို့ သာသနာမှေးမှိန်နေရင် စတေးရှောင် ပြီးသာသနာ့ ကို ဆက်လက်ရှင်သန်စေတယ်။ အဲဒီလို သာသနာပြုတဲ့ရလာဒ်အဖြစ် ယခုအခါ သီရိလင်္ကာမှာ နိကာယ ဂိုဏ်းကြီး ၄ ဂိုဏ်း အထင်အရှားရှိနေပါတယ်။ သျှာမ် နိကာယ ဂိုဏ်းက - ယိုးဒယားအဆက်အသွယ်နဲ့ တည်ထောင်တာဖြစ်ပြီး၊ အမရ ပူရ၊ ရာမည၊ရွှေကျင် နိကာယ ဂိုဏ်းများက မြန်မာပြည်အဆက်အသွယ်နဲ့ တည်ထောင်ခဲ့ကြတာပါ။\nသီဟိုဠ်သားတွေ အတွက် ဗုဒ္ဓဘာသာ သည် နိုင်ငံ့ရတနာ၊ နိုင်ငံ့သာသနာ။ ဘာသာ သာသနာကို ချီးမြှောက်ပုံက-ပညာသားပါတယ်။\n၁- လူဦးရေ ၇၀% ဗုဒ္ဓဘာသာဝင်ဖြစ်တဲ့အတွက် ဗုဒ္ဓဘာသာသည် နိုင်ငံတော်ဘာသာ ဖြစ်တယ်။ (၉၀ % ခန့် ရှိတဲ့ မြန်မာ ပြည် နဲ့ယှဉ်ကြည့်ပါ)\n၂- ကန္ဒီ မြို့ရှိ ဗုဒ္ဓစွယ်တော်က National Treasure ၊ ၀န်ကြီးတစ်ယောက်ခန့်ထားပြီး စောင့်ရှောက်ထားတယ်။\n၃- လူပုဂ္ဂိုလ်များ ရဟန်းပြုချင်ရင် အစိုးရဆီလျှောက်လွှာတင်ရတယ်။ အစိုးရက စီစစ် ပြီးမှ ခွင့်ပြုပေးတယ် (အချောင်သမားများ သာသနာ့ဘောင်ဝင် ရဟန်းဖြစ်လာဖို့ မလွယ်)။\n၄- သာသနာ့ဘောင်ဝင် ကိုရင်ဝတ်ခြင်း ရဟန်းပြုခြင်း ကြောင့် မွေးရာပါ နိုင်ငံသား အခွင့်အရေး၊ အမွေဆက်ခံခွင့်၊ အလုပ်လုပ်ကိုင်ခွင့်၊ ပညာသင်ကြားခွင့် စသည် --မရှုံးဆုံးစေရ။\nဥပမာ- ရဟန်ဖြစ်ခြင်း .လူဖြစ်ခြင်း၊ မူဆလင် ဖြစ်ခြင်း၊ ဗုဒ္ဓဘာသာဝင်ဖြစ်ခြင်း၊ အသားဖြူခြင်း.အသားမဲခြင်း ယောက်ျားဖြစ်ခြင်း မိန်းမဖြစ်ခြင်း စသည် ကြောင့် မဲပေးခွင့်၊ ပါတီထောင်ခွင့်၊ ပညာသင်ကြားခွင့်.စသည်ကို ကန့်သတ်ထားခြင်းမရှိ။\n(ရဟန်းဖြစ်ခြင်း ကြောင့် မဲပေးခွင့်မရခြင်း၊ အများနည်းတူ ခေတ်ပညာသင်ယူခွင့်မရခြင်း စတဲ့အချက်များသည် ဗုဒ္ဓဘာသာကို အမှန်တကယ် ချီးမြှောက်ထောက်ပံ့နေခြင်းလော၊ ဒါမှမဟုတ် ပညာသားပါပါ နှိမ် ချ ချိုးနှိမ်ထားခြင်းလော ဟု လေ့လာဆန်းစစ်ဖွယ်ရာပင်။ ဒါ့အပြင် ဗုဒ္ဓဘာသာ ၀င်ဖြစ်သည့်အတွက် သေတမ်းစာသည် တရားမ၀င်ဟု ဥပဒေမှာ လက်ရှိကျင့်သုံးနေတာက ၀ိနည်းအထောက်အထားအရ ဗုဒ္ဓတရားတော်နဲ့ လုံးဝဖီလာ ဆန့်ကျင်နေတယ်။ ဒါကြောင့်..အဆိုပါအယူအဆများ စိမ့်ဝင်ပြန့်နှံ့ထွန်းကားနေခြင်းဟာ ဘာသာ သာသနာကို အမှန်တကယ် ချီးမြှောက်နေခြင်းကြောင့် လော၊ ဒါမှမဟုတ် ပညာသားပါပါ နှပ်ကွပ်နေခြင်းလော ဟု နိုင်းယှဉ်တွေးတောဖွယ်ရာပင်)\nအမှန်တကယ် တတ်သိသော ပညာရှင်များ သုသေတနပြု လေ့လာဆန်းစစ်ကြပါကုန်- ဤကား စကားချပ်။ ။\nတဖြည်းဖြည်းနိမ့်ဆင်းလာသောလေယာဉ်ပေါ်ကနေ မြေပြင် အနေအထားကို ထင်ထင်ရှားရှားတွေ့လာရ တယ်။ မြင်ကွင်းတွေက မှတ်မိနေဆဲ။ ကိုလံဘိုကို လွန်ထွက်သွားပြီးနောက် ပင်လယ်ဘက်မှ ကွေ့ဝိုက်ကာ လေယာဉ်ကြီးက ပြေးလမ်းကို ဦးလိုက်ပါပြီ။ တရိပ်ရိပ်ပြေးနေသော ပင်လယ်ရေပြင် လွန်သွား သည်နှင့်မကြာမှီ.ဒုတ်ကနဲ့ မြည်သံ ကြားလိုက်ရတယ်။ လေယာဉ်ဘီး မြေကျသွားပြီလေ။\nBandaranaike International Airport သို့ဆိုက်ရောက်ပါပြီ။ Return Ticket မရှိ။ အစစ်အဆေးအမေးအမြန်းလည်းမရှိ။ Immigration Counter ကိုအလျှင်အမြန်ပဲ ဖြတ်သန်းခဲ့ရပါတယ်။\nသီရိလင်္ကာရှိတက္ကသိုလ်များနှင့်ကမ္ဘာ့အရပ်ရပ်ရှိတက္ကသိုလ်များတွင် ပညာသင်ယူခွင့်ရခြင်းဟာ မြန်မာ ပြည် သားတစ်ယောက်အနေ နဲ့ အခြားသူများနှင့်ယှဉ်လိုက်ရင် ကံကောင်းခြင်းလက်ဆောင် ရရှိခြင်း ဟု ဆိုနိုင်မလား။\nကတညုတ ကတဝေဒီ ဒုလ္လဘော လောကသ္မိံ\nသူပြုဖူးတဲ့ကျေးဇူးကို သိပြီး ကျေးဇူးပြန်ဆပ်တတ်တဲ့ ပုဂ္ဂိုလ်ကို ရခဲတယ်လို့ ဗုဒ္ဓရှင်တော်ဘုရားက ဆုံးမထားတယ်။ အခွင့်သင် အခါကြုံ ကြုံ မကြုံကြုံ အမိမြန်မာပြည် နှင့် တကွ သာသနာကို အမှန်တကယ် လှူဒါန်းထောက်ပံ့ နေသူများကို သတိတရရှိပါတယ်။နိုင်ငံရပ်ခြားမှာ လေ့လာသင်ယူခဲ့ရသမျှ ပညာ အမိမြန်မာပြည်မှာ ပြန်လည်အသုံးချ ချင်သူချည်းပါဘဲ။ သို့သော်လည်း…..ပညာအခြေခံ မတူတော့ တွေးခေါ်စဉ်းစားပုံ မတူ။ အတွေးမတူတော့ အယူမတူ။ အယူမတူလို့ အလုပ်လုပ်ခွင့် မရတဲ့ ပတ်ဝန်းကျင် ဆက်လက်ရှင်သန်နေရင်ဖြင့်……..\nနွားသည် ရေကြည်ရာ မြက်နုရာ ဒေသမှာသာ နေပျော်မြဲ\nရေသည်.မြင့်ရာမှ နိမ့်ရာသို့သာ စီးဆင်းမြဲ\nစီးဝင်နေတဲ့ မြန်မာသံဃာများက ..သီရိလင်္ကာသို့ တစ်ဖွဲဖွဲ ။ ။\nSri Lanka is this country that is Second home for us, second home for Buddhism over 2000 years and so far.\nWelcome to Sri Lanka ,Second home for Buddha Sasana\nသီရိလင်္ကာမြေသို့ ဆိုက်ရောက်ပါပြီ။ တယ်လီဖုန်းထဲက Sim Card ကိုပြောင်းထည့်ပြီး ပါဝါဖွင့်လိုက်တယ်။ အလိုအလျှောက် နားစွင့်နေမိတာက Message Alarm!\nတတီ တီ..နဲ့ အစ်မရဲ့ Pending SMS များ ရှိနေဦးမလား။ သို့သော်……………………\nပြုခဲ့သမျှကုသိုလ်များကို အမျှပေးဝေပါတယ်အစ်မရယ်။ ရောက်ရာဘုံဘ၀ မှ သာဓုခေါ်ဆိုပြီး မြင့်မြတ်တဲ့ ဘုံဌာနမှသည် နိဗ္ဗာန်ရွှေပြည်သို့တိုင် အလျှင်အမြန်ဆိုက်ရောက်နိုင်ပါစေ………။\nPosted by Ashin Kumara at 9:54 AM No comments:\nကျနော့်ရဲ့ ခရီးစဉ် (၄)\nမလေးရှား နိုင်ငံကို ရောက်တဲ့အခါ လေဆိပ်မှာ လေယာဉ်ပေါ်မှဆင်းဆင်းချင်း ဘာဆိုဘာမှ စစ်ဆေးမှုတစ်စုံတရာမရှိခဲ့ဘဲ၊ အတန်ငယ်ကွာဝေးသော လူဝင်မှုကြီးကြပ်ရေး ကောင်တာကို သွားကြရပါသည်။ ဒီနေရာမှာလည်း ကျနော်တို့ အခက်အခဲတစ်မျိုး ကြုံခဲ့ရပါသေးတယ်။ လေယာဉ်ပေါ်ကနေ အုပ်စုလိုက်ဆင်းလာပေမယ့် သန့်စင်ခန်းခဏသွားကြတော့ ကျနော်တို့ လူသွားစင်္ကြပေါ် ပြန်ရောက်တဲ့အခါ ခရီးဖေါ်တွေ တစ်ယောက်မှ မရှိကြတော့ပါ။ ပြည်ပအတွေ့အကြုံမရှိသေးတဲ့ ကျနော်တို့အတွက်တော့ မလေးရှားနိုင်ငံတကာလေဆိပ်ဟာ ထင်ထားတာထက် ကျယ်ဝန်းနေပါတယ်။(လေဆိပ်အတွင်းပိုင်း လမ်းညွန်မြေပုံကို ဒီနေရာမှာ ကြည့်နိုင်ပါတယ်)\nဒီလိုနဲ့ ကျနော်တို့သုံးယောက် ၊ နောက် ... မယောင်မလည်နဲ့ လူကွဲပြီးကျန်ခဲ့တဲ့နှစ်ယောက် အားလုံးငါးယောက် ဘယ်ကိုသွားမယ် တိုင်ပင်မိကြတယ်။ မင်္ဂလာဒုံလေဆိပ်နဲ့ ကွာပါ့ကွာလို့ စိတ်ထဲကရေရွတ်မိရင်း၊ သွားရမယ့်လမ်းကိုရွေးလိုက်မိတယ်။ ဒီလိုနဲ့ ကျနော်တို့ စမ်းလျှောက်ကြရင်း မူလနေရာကို သုံးခါမြောက် ပြန်ရောက်လာပြန်တယ်။ ပထမဆုံး အတွေ့အကြုံဖြစ်လို့ ကျနော့်စိတ်ထဲမှာ အတန်ငယ် ကြောင့်ကြမှုဖြစ်နေမိပေမယ့် သူတို့တွေရဲ့ စိုးရိမ်မှုမပိုစေဖို့ လမ်းညွန်မြေပုံနဲ့ကြည့်ရင်း သွားခဲ့ကြပြန်တယ်။ ဒီလိုနဲ့ ကောင်တာအမှတ် (၁၀၁) ကို စတင်ရောက်ရှိခဲ့ကြတယ်။ ဒီနေရာမှာ ကျနော်စိုးရိမ်မှု ထပ်မံလွန်ကဲသွားရပြန်တယ်။ ကောင်တာအမှတ် (၁၀၁) မှာ ချိတ်ဆွဲထားတာက မလေးရှားနိုင်ငံ ကွမ်လာလမ်ပူ မှ ယူ၊အေ၊အီး နိုင်ငံ ဒူဘိုင်း သို့ ထွက်ခွာမည့်လေယာဉ် ဖြစ်နေပါသည်။\n***** K.L.I.A လေဆိပ် အဝေးတနေရာက မြင်ကွင်း *****\nမြန်မာလူမျိုး အများစုနည်းတူ မိမိကိုယ်ကိုယ် ယုံကြည်မှု ထက် စိုးရိမ်မှုလွန်ကဲတတ်သော ကျနော့်အတွက်တော့ ထိုအခိုက်အတန့်မှာ အတော်လေး အခက်အခဲဖြစ်သွားခဲ့ရပါတယ်။ အချိန်ကလည်း ကျနော်တို့ကို လာကြိုမယ့် ဧဂျင့်ချိန်းထားချိန် ရောက်ခဲ့ပြီဆိုတော့ ကျနော်တို့လည်း အထုပ်များ ပြန်လည်ရွေးယူရန်နေရာ ကို အရင်သွားကြဖို့ ဆုံးဖြတ်လိုက်ကြတယ်။ လမ်းညွှန် သင်္ကေတအတိုင်း လိုက်လာခဲ့ပေမယ့် လျှပ်စစ်ရထားလမ်း တစ်ခုအနီးမှာ လမ်းဆုံးသွားခဲ့တယ်။ ကျနော်လည်း ရထားစောင့်နေသော လူအချို့ထဲမှ ရည်ရည်မွန်မွန်ရှိသော အမျိုးသမီးတစ်ဦးကို အထုပ်ရွေးဘို့နေရာ မေးလိုက်တယ်။ သုံးကြိမ်တိုင်ထပ်မံပြောပြအပြီးမှာ သူမသေသေချာချာ သဘောပေါက်သွားတယ်။ လူဝင်မှုကြီးကြပ်ရေး ကောင်တာကို အရင်သွားရမှာဖြစ်ပြီး ပြီးမှအထုပ်ရွေးရမှာ ဆိုတာနှင့် ကျနော်တို့ရှာဖွေရာ လူဝင်မှုကြီးကြပ်ရေး ကောင်တာ (၁၀၁) ကို ဒီရထားဖြင့်ဘဲ သွားရမှာဖြစ်ကြောင်း ရှင်းပြခဲ့တယ်။\nဒီလိုနဲ့ကျနော်တို့လည်း ထိုအမျိုးသမီးရဲ့ အကူအညီနဲ့ ချိန်းထားရာနေရာကို ဆိုက်ဆိုက်မြိုက်မြိုက် ရောက်ခဲ့တော့တယ်။ အချိန်ကချိန်ထားချိန်ထက် ၁၀-မိနစ်လောက် နောက်ကျနေပြီ ဒါပေမယ့် သူလိုကိုယ်လို စောင့်နေကြတဲ့ မြန်မာလူမျိုး အများစုကြောင်း အတန်ငယ်စိုးရိမ်မှု လျှော့ပါးသွားခဲ့ရတယ်။ နာရီဝက်လောက် ထပ်စောင့်အပြီးမှာ လာကြိုတဲ့ ဧဂျင့်ရောက်လာပြီး စာရွက်စာတမ်းတွေ ကောင်တာမှာထပ်ပြီး ခဏစောင့်ရပါတယ်။ ကျနော်တို့လည်း ဘေးမှာရှိတဲ့ ထိုင်ခုံတန်းရဲ့ လွတ်နေတဲ့အတန်းတတန်းမှာ ၀င်ထိုင်ဖြစ်လိုက်တယ်။ ထိုအခိုက် နင်တို့တွေ ဘယ်ကလာတာလဲ ? လို့ အင်္ဂလိပ် ဘာသာနဲ့ခပ်ကြမ်းကြမ်းအသံနဲ့မေးလာတဲ့ အမျိုးသမီးတစ်ဦး ရောက်လာခဲ့ပါတယ်။ (လက်ထဲမှာသန့်ရှင်းရေး ပစ္စည်းအချို့နှင့်ပြောလာသော ထိုအမျိုးသမီးမှာ နောင်မှ အင်ဒိုနီးရှား အမျိုးသမီးကြီး ဖြစ်တယ်လို့ ကျနော်ကောက်ချက်ချနိုင်ခဲ့ပါတယ်။) ခပ်ညံ့ညံ့ လေယူလေသိမ်းနဲ့ အတန်ငယ်ရိုင်းပျတဲ့ စကားလုံးများနှင့် ပြောဆိုခဲ့ပေမယ် လွန်စွာမှ ကျယ်လောင်စွာ ပြောဆိုရဲတဲ့သူရဲ့လေသံမှာ ထုံးစံအတိုင်း ကျနော်ကဘဲ (ခပ်ကျယ်ကျယ်ပြောဖို့ မ၀ံ့ရဲတဲ့အတွက်) မတိုးမကျယ်လေသံလေးနဲ့ မြန်မာ ကလာတာပါ လို့ပြောတော့မှ နင်တို့တွေဟိုမှာ မြန်မာလို့ ရေးထားတာ မမြင်ဘူးလားလို့ ညွှန်ပြခဲ့တယ်။ ထိုအခါမှ ကျနော်တို့လည်း ထိုစာတမ်းကို ဂရုစိုက်မိကြတယ်။\nတကယ်ဆို ဒီစာတမ်းက ပေ-၂၀၀ ပတ်လည်လောက်ရှိတဲ့ ကြမ်းခင်းပေါ်မှာ သူ့နိုင်ငံနှင့်သူ အမည်ခွဲရေးသားထားခြင်းဖြစ်ပြီး၊ နံဘေးမှရှိတဲ့ ခုံတန်းရဲ့ထိုင်ခုံအရေအတွက် ရာဂဏန်းကျော်ကျော်က လေဆိပ်ကိုလာတဲ့ ဧည့်သည်များအတွက်သာဖြစ်ပါတယ်။ ကျနော်တို့ မြန်မာနိုင်ငံမှာ ပြည်ပထွက်အလုပ်လုပ်မယ် ... ၊ မလေးရှားသွား အလုပ်လုပ်မယ် ...၊ ဆိုပြီး အထင်တကြီး စိတ်ဝင်တစားရှိကြသူများအတွက်ကတော့ ထိုင်ခုံလွတ်များစွာရဲ့နံဘေးက လူသွားစင်္ကြနဲ့ တပြေးညီဖြစ်တဲ့ ကြမ်းခင်းပေါ်မှာ ထိုင်ပြီး (အချိန်နည်းနည်းများ ကြာခဲ့ရင်) လူတကာသနားတဲ့ အကြည့်နဲ့ ကြည့်တဲ့ဒဏ်ကို ခံနိုင်အောင် ပြင်ဆင်ထားစေလိုပါတယ်။\nဒီလိုနဲ့ဘဲ ကျနော်တို့လည်း ဧဂျင့်ရောက်လာပြီး လိုအပ်တဲ့စာရွက်စာတမ်းများ ဖြည့်စွက်ရင်း လူဝင်မှုကြီးကြပ်ရေး ကောင်တာကိုဖြတ်ကျော်ခဲ့ရတယ်။ ပြေးလမ်းပေါ်မှာ မရှိတော့တဲ့ အထုပ်တွေကို စတိုမှာသွားရွေးပြီး ကျနော်တို့ကားနဲ့ ကွာလာလမ်ပူလ်မြို့ကို ထွက်ခဲ့ကြတယ်။ ကားပေါ်တက်တက်ခြင်း ခါးပါတ်ပါတ်ဖို့ သတိပေးခြင်းခံရမှ အပ စိတ်အနှောင့်အယှက်ကြုံစရာ တစုံတခုမှ မရှိတော့ဘဲ အလုပ်ဝင်မယ့်နေရာကို ဆက်လက်ထွက်ခွာခဲ့ကြတော့တယ် ။\nPosted by မြစ်ကောက် @ ÇÜ®ΛΞ ®!Λ∈R at 8:30 AM 1 comment:


အိမ်တစ်အိမ်အတွက်မရှိမဖြစ်လိုအပ်တဲ့ Home Safety Tips များ - Phoenix Emperor\nအိမ်တစ်အိမ်အတွက်မရှိမဖြစ်လိုအပ်တဲ့ Home Safety Tips များ\nHome / Blog / အိမ်တစ်အိမ်အတွက်မရှိမဖြစ်လိုအပ်တဲ့ Home Safety Tips များ\n10Feb 2020 by admin\nမိမိနေထိုင်ရာအိမ်ဟာ လှပသန့်ရှင်း ပြီး အမြင်အာရုံမှာပြည့်စုံနေပေမဲ့ အိမ်တစ်အိမ်မှာ မရှိမဖြစ်ဂရုစိုက်သင်တဲ့ လုံခြုံရေးလိုအပ်ချက်တွေလဲရှိပါသေးတယ်။အဓိကဂရုစိုက်ရမဲ့ အချက်လေးချက်ကတော့…\n1. Electric Safety\nအသုံးမပြုတော့တဲ့ Unplug appliance တွေ ဥပမာ ဖုန်းအားသွင်းကြိုး၊မီးပူကြိုး စတာတွေကို အသုံးပြုပြီးတိုင်း တန်းလန်းမထားခဲ့ပဲဖြုတ်ပေးပါ။ ရေစိုနေတဲ့လက်နဲ့ Electric ပစ္စည်းတွေကိုလုံးဝအသုံးမပြုပါနဲ့။ Electrical outlet တွေကိုဝန်အားနိုင်တာထက်ပို မသုံးမိပါစေနဲ့။လျှပ်စစ်ပစ္စည်းတွေ မှာညှော်နံ့ရတာ ပေါက်ပြဲပျက်စီးနေတာမျိုးတွေ့ရင် ဆက်မသုူံပဲလဲလှယ်ပေးပါ။\n2. Water Safety\nရေချိုးကန်ထဲ သို့မဟုတ် ကလေးတွေအလွယ်တကူဝင်လို့ရမဲ့ ပုံးတွေမှာရေအမြဲသွန်ပေးခြင်းက ကလေးတွေအတွက်မလိုလားအပ်တဲ့မတော်တဆမှုကိုကင်းဝေးစေမှာပါ။ရေနဲ့ထိတွေ့နေချိန် ရေရှိတဲ့နေရာတွေမှာ မည်သည့်လျှပ်စစ်ပစ္စည်းကိုမှအသုံးမပြုပါနဲ့။ Rubber mat ကိုစိုစွတ်တဲ့နေရာမှာထားပေးခြင်းက ရေကြောင့်ချော်လဲတာမျိုးတွေမဖြစ်အောင်ကာကွယ်ပေးပါလိမ့်မယ်။\n3. Lighting Safety\nမိုးတွင်းမှာ မိုးကြိုးအန္တရာယ်ကာကွယ်နိုင်ရင် မိုးခြိမ်းနေချိန် မိုးသည်းထန်စွာရွာနေချိန်တွေမှာ ပြတင်းပေါက် တံခါးပေါက်စတာတွေနဲ့ဝေးဝေးမှာနေပါ။ လျှပ်စီးနိုင်တဲ့အရာမှန်သမျှအသုံးမပြုပဲပိတ်ထားပါ။ ကွင်းပြင်မှာရပ်နေခြင်း သစ်ပင်အောက်မှာရပ်နေခြင်းတွေမပြုလုပ်ပါနဲ့။မိုးကြိုးပစ်နေချိန်ဖုန်းလုံးဝမသုံးပါနဲ့။\nFire Alarm တွေကိုသင့်အိမ်မှာတပ်ဆင်ထားပါ။အိမ်သုံးမီးသတ်ဆေးဗူးဆောင်ပါ။ ချက်ပြုတ်နေချိန်မှာ လက်ရှည်အကျီကို မခေါက်ပဲလျော့တိလျော့ရဲဝတ်ဆင်တာရှောင်ပါ။ မီးဖိုပေါ်ဟင်းအိုတည်ပြီး အခြားကိစ္စများသတိလက်လွတ်ဆောင်ရွက်ခြင်းအားမပြုလုပ်ပါနဲ့။ မီးပူတိုက်တဲ့အခါမှာ အဝတ်ပေါ်မီးပူကြိုးအားတပ်လျက်မထားခဲ့ပါနဲ့။


(၇)ကြိမ်မြောက် UN Peacekeeping Operation Course ဆိုင်ရာသင်တန်းဖွင့်လှစ် | cincds\n(၇)ကြိမ်မြောက် UN Peacekeeping Operation Course ဆိုင်ရာသင်တန်းဖွင့်လှစ်\nနေပြည်တော် ၊ စက်တင်ဘာ ၂၃\nမြန်မာ့တပ်မတော်မှ အရာရှိ၊ စစ်သည်များအနေဖြင့် ကုလသမဂ္ဂငြိမ်းချမ်းရေး ထိန်းသိမ်းစောင့်ရှောက်မှုဆိုင်ရာ လုပ်ငန်းတာဝန်များ သိရှိနိုင်စေရန်အတွက် မြန်မာ့တပ်မတော်နှင့် အိန္ဒိယတပ်မတော်တို့ ပူးပေါင်း ဆောင်ရွက်ဖွင့်လှစ်သော ကုလသမဂ္ဂ ငြိမ်းချမ်းရေးထိန်းသိမ်းမှုဆိုင်ရာ သင်တန်း UN Peacekeeping Operation Course ဖွင့်ပွဲအခမ်းအနားကို ယနေ့နံနက်ပိုင်းတွင် နေပြည်တော်ရှိ Park Royal ဟိုတယ်၌ ကျင်းပ ပြုလုပ်သည်။\nအဆိုပါဖွင့်ပွဲအခမ်းအနားသို့ ဒုတိယတပ်မတော်ကာကွယ်ရေးဦးစီးချုပ် ကာကွယ်ရေးဦးစီးချုပ်(ကြည်း) ဒုတိယဗိုလ်ချုပ်မှူးကြီး စိုးဝင်း၊ ကာကွယ်ရေးဦးစီးချုပ်ရုံးမှ တပ်မတော်အရာရှိကြီးများ၊ နေပြည်တော်တိုင်း စစ်ဌာနချုပ် တိုင်းမှူး၊ မြန်မာနိုင်ငံဆိုင်ရာ အိန္ဒိယနိုင်ငံသံအမတ်ကြီး H.E.Mr. Saurabh Kumar နှင့် စစ်သံမှူး Col. Ketan Arun Mohite၊ အိန္ဒိယတပ်မတော် Centre for United Nations Peacekeeping (CUNPK) မှ နည်းပြအရာရှိများ၊ မြန်မာ့တပ်မတော်မှ သင်တန်းသားအရာရှိများ တက်ရောက်ကြသည်။\nဦးစွာ ဒုတိယတပ်မတော်ကာကွယ်ရေးဦးစီးချုပ် ကာကွယ်ရေးဦးစီးချုပ်(ကြည်း) ဒုတိယဗိုလ်ချုပ်မှူးကြီး စိုးဝင်းနှင့် မြန်မာနိုင်ငံဆိုင်ရာ အိန္ဒိယနိုင်ငံသံအမတ်ကြီး H.E. Mr. Saurabh Kumar တို့က အဖွင့်အမှာစကား အသီးသီးပြောကြားကြသည်။\nထို့နောက် အိန္ဒိယနိုင်ငံ Centre for United Nations Peacekeeping (CUNPK) မှ နည်းပြအရာရှိတစ်ဦးက အိန္ဒိယနိုင်ငံ၏ UN Peacekeeping Operation တွင် ပါဝင်ဆောင်ရွက်နေမှု အခြေအနေများအား Power Point ဖြင့် ရှင်းလင်းတင်ပြသည်။\nယင်းနောက် ဒုတိယတပ်မတော်ကာကွယ်ရေးဦးစီးချုပ် ကာကွယ်ရေးဦးစီးချုပ် (ကြည်း) ဒုတိယဗိုလ်ချုပ်မှူးကြီး စိုးဝင်း နှင့် အဖွဲ့ဝင်များသည် ဖွင့်ပွဲအခမ်းအနားသို့ တက်ရောက်လာကြသူများ၊ (CUNPK)မှ နည်းပြအရာရှိများ၊ သင်တန်းသားများနှင့် အတူအမှတ်တရ စုပေါင်းဓာတ်ပုံရိုက်ကြပြီး မှတ်တမ်းဓာတ်ပုံများအား လှည့်လည်ကြည့်ရှု ကြသည်။\nအဆိုပါသင်တန်းမှာ (၇)ကြိမ်မြောက်ဖွင့်လှစ်ခြင်းဖြစ်ပြီး ၂၀၁၆ ခုနှစ်မှ ၂၀၁၉ ခုနှစ်အထိ အရာရှိ ၉၆ ဦး၊ စစ်သည် ၈၄ ဦးတက်ရောက်ခဲ့ပြီး ယခုသင်တန်း၌ အရာရှိ ၃၀ ဦး တက်ရောက်ကြမည်ဖြစ်ကြောင်း သိရှိရပြီးသင်တန်း၌ ကုလသမဂ္ဂ ငြိမ်းချမ်းရေးထိန်းသိမ်းမှု လုပ်ငန်းများ၏ သမိုင်းကြောင်း၊ ဖွဲ့စည်းပုံ၊ စည်းမျဉ်းများနှင့် ဆောင်ရွက်နေမှုများ၊ ကုလသမဂ္ဂငြိမ်းချမ်းရေး ထိန်းသိမ်းမှုတပ်ဖွဲ့ဝင်များ စောင့်ထိန်း လိုက်နာရမည့် ကျင့်ဝတ်များ၊ အရပ်သားများအား ကာကွယ်စောင့်ရှောက်မှု၊ ကလေးသူငယ် ကာကွယ်စောင့်ရှောက်မှု၊ စစ်ဘက်-အရပ်ဘက် ပူးပေါင်းဆောင်ရွက်မှု၊ ကင်းလှည့်ခြင်း၊ ယာဉ်တန်းလုံခြုံရေး ဆောင်ရွက်ခြင်း၊ တပ်ခွဲအခြေချစခန်းတည်ဆောက်ခြင်း ၊ လေ့ကျင့်ခန်း BlueHelmet စသည့် ဘာသာရပ် များအား စာတွေ့၊ လက်တွေ့ လေ့ကျင့်သင်ကြားပေးသွားမည်ဖြစ်ပြီး အောက်တိုဘာ ၄ ရက်အထိ ဖွင့်လှစ်သင်ကြားသွားမည် ဖြစ်ကြောင်း သတင်းရရှိသည်။\n(၇)ကြိမ်မြောက်ွ့ ဏနခနေုနနစငညါ ဥစနမအငေသည ဃသကမနြ ဆိုင်ရာသင်တန်းဖငွ့်လှစ်\nနပြေည်တော် ၊ စက်တင်ဘာ ၂၃\nမြန်မာ့တပ်မတ်မှော အရာရှိ၊ စစ်သည်များအနဖြေင့် ကုလသမဂ္ဂငြိမ်းချမ်းရေး ထိန်းသိမ်းစောင့်ရှောက်မှုဆိုင်ရာ လုပ်ငန်းတာဝန်များ သိရှိနိုင်စရေန်အတကွ် မြန်မာ့တပ်မတော်နှင့် အိန္ဒိယတပ်မတ်တေိာု့ ပူးပေါင်း ဆောင်ရက်ဖွငွ့်လှစ်သော ကုလသမဂ္ဂ ငြိမ်းချမ်းရေးထိန်းသိမ်းမှုဆိုင်ရာ သင်တန်ွး့ ဏနခနေုနနစငညါ ဥစနမအငေသည ဃသကမနြ ဖငွ့်ပွဲအခမ်းအနားကို ယနနေံ့နက်ပိုင်းတငွ် နပြေည်တ်ရှောိ ဏမေုြှသပေူ ဟိုတယ်၌ ကျင်းပ ပြုလုပ်သည်။\nအဆိုပါဖငွ့်ပွဲအခမ်းအနားသို့ ဒုတိယတပ်မတ်ကောာကယ်ရွေးဦးစီးချုပ် ကာကယ်ရွေးဦးစီးချုပ်(ကြည်း) ဒုတိယဗိုလ်ချုပ်မှူးကြီး စိုးဝင်း၊ ကာကယ်ရွေးဦးစီးချုပ်ရုံးမှ တပ်မတ်အောရာရှိကြီးများ၊ နပြေည်တ်တေိာုင်း စစ်ဌာနချုပ် တိုင်းမှူး၊ မြန်မာနိုင်ငံဆိုင်ရာ အိန္ဒိယနိုင်ငံသံအမတ်ကြီးံ.န.မွ.ှကမေဘေု့ကာမေ နှင့် စစ်သံမှူး ဃသူ.ုနအညေ ဗမကည သွ့ငအန၊ အိန္ဒိယတပ်မတော် ဃနညအမနျသမ့ ညငအနွိအငေသညြ ဏနခနေုနနစငညါ (ဃ့ဏွု) မှ နည်းပြအရာရှိများ၊ မြန်မာ့တပ်မတ်မှော သင်တန်းသားအရာရှိများ တက်ရောက်ကြသည်။\nဦးစွာ ဒုတိယတပ်မတ်ကောာကယ်ရွေးဦးစီးချုပ် ကာကယ်ရွေးဦးစီးချုပ်(ကြည်း) ဒုတိယဗိုလ်ချုပ်မှူးကြီး စိုးဝင်းနှင့် မြန်မာနိုင်ငံဆိုင်ရာ အိန္ဒိယနိုင်ငံသံအမတ်ကြီးံ.န. မွ.ှကမေဘေု့ကာမေ တို့က အဖငွ့်အမှာစကား အသီးသီးပြောကြားကြသည်။\nထို့နောက် အိန္ဒိယနိုင်ငံ ဃနညအမနျသမ့ ညငအနွိအငေသညြ ဏနခနေုနနစငညါ (ဃ့ဏွု) မှ နည်းပြအရာရှိတစ်ဦးက အိန္ဒိယနိုင်ငံ၏ွ့ ဏနခနေုနနစငညါ ဥစနမအငေသည တငွ် ပါဝင်ဆောင်ရက်နွမှေု အခြေအနမျေားအား ဏသတနမ ဏသငညအ ဖြင့် ရှင်းလင်းတင်ပသြည်။\nယင်းနောက် ဒုတိယတပ်မတ်ကောာကယ်ရွေးဦးစီးချုပ် ကာကယ်ရွေးဦးစီးချုပ် (ကြည်း) ဒုတိယဗိုလ်ချုပ်မှူးကြီး စိုးဝင်း နှင့် အဖွဲ့ဝင်များသည် ဖငွ့်ပွဲအခမ်းအနားသို့ တက်ရောက်လာကြသူများ၊ (ဃ့ဏွု)မှ နည်းပြအရာရှိများ၊ သင်တန်းသားများနှင့် အတူအမှတ်တရ စုပေါင်းဓာတ်ပုံရိုက်ကြပြီး မှတ်တမ်းဓာတ်ပုံများအား လှည့်လည်ကြည့်ရှု ကြသည်။\nအဆိုပါသင်တန်းမှာ (၇)ကြိမ်မြောက်ဖငွ့်လှစ်ခငြ်းဖြစ်ပြီး ၂၀၁၆ ခုနှစ်မှ ၂၀၁၉ ခုနှစ်အထိ အရာရှိ ၉၆ ဦး၊ စစ်သည် ၈၄ ဦးတက်ရောက်ခဲ့ပြီး ယခုသင်တန်း၌ အရာရှိ ၃၀ ဦး တက်ရောက်ကြမည်ဖစြေ်ကြာင်း သိရှိရပြီးသင်တန်း၌ ကုလသမဂ္ဂ ငြိမ်းချမ်းရေးထိန်းသိမ်းမှု လုပ်ငန်းများ၏ သမိုင်းကြောင်း၊ ဖွဲ့စည်းပုံ၊ စည်းမျဉ်းများနှင့် ဆောင်ရက်နွမှေုများ၊ ကုလသမဂ္ဂငြိမ်းချမ်းရေး ထိန်းသိမ်းမှုတပ်ဖွဲ့ဝင်များ စောင့်ထိန်း လိုက်နာရမည့် ကျင့်ဝတ်များ၊ အရပ်သားများအား ကာကယ်စွောင့်ရှောက်မှု၊ ကလေးသူငယ် ကာကယ်စွောင့်ရှောက်မှု၊ စစ်ဘက်-အရပ်ဘက် ပူးပေါင်းဆောင်ရက်မွှု၊ ကင်းလှညြ့်ခင်း၊ ယာဉ်တန်းလုံခြုံရေး ဆောင်ရက်ခြွင်း၊ တပ်ခွဲအခြေချစခန်းတည်ဆောက်ခငြ်း ၊ လကျေ့င့်ခန်ွးူကနံနာူနအ စသည့် ဘာသာရပ် များအား စာတွေ့၊ လက်တွေ့ လကျေ့င့်သင်ကြားပေးသွားမည်ဖစ်ြပြီး အောက်တိုဘာ ၄ ရက်အထိ ဖငွ့်လှစ်သင်ကြားသွားမည် ဖြစ်ေကြာင်း သတင်းရရှိသည်။ွူကနံနာူနအ


Hirschsprung (ဟစ်ခ်ျပရောင်း ခေါ် အူမကြီးဆိုင်ရာရောဂါ) - Hello Sayarwon\nHirschsprung (ဟစ်ခ်ျပရောင်း ခေါ် အူမကြီးဆိုင်ရာရောဂါ)\nHelloSayarwon » ကျန်းမာရေး အခြေအနေများ » ကျန်းမာရေးအားလုံး » ကျန်းမာရေးအခြေအနေများ » Hirschsprung (ဟစ်ခ်ျပရောင်း ခေါ် အူမကြီးဆိုင်ရာရောဂါ)\nHirschsprung (ဟစ်ခ်ျပရောင်း ခေါ် အူမကြီးဆိုင်ရာရောဂါ) ကဘာလဲ။\nရေးသားသူ Dr . Phyu Mon Latt ဆေးပညာပိုင်းဆိုင်ရာတည်းဖြတ်သူ Dr. Kaung Thar\nHirschsprung (ဟစ်ခ်ျပရောင်း ခေါ် အူမကြီးဆိုင်ရာရောဂါ)ဆိုတာဘာလဲ။\nHirschsprung ရောဂါဟာ အူမကြီးကို ထိခိုက်နိုင်တဲ့ အခြေအနေတစ်ခုဖြစ်ပြီး ဝမ်းသွားခြင်းမှာ ပြဿနာဖြစ်စေနိုင်ပါတယ်။ ဒီအခြေအနေဟာ မွေးတဲ့အချိန်မှာ ကလေးငယ်ရဲ့ အူမကြီးကြွက်သားတွေကြားမှာ အာရုံကြောပျောက်ဆုံးမှုကြောင့် ဖြစ်နိုင်ပါတယ်။ ဒါဟာ အူအတွင်း ကြွက်သားလှုပ်ရှားမှု နည်းပါးတာကြောင့် အူမကြီးပိတ်ခြင်းကို ဖြစ်စေနိုင်ပါတယ်။\nHirschsprung ရောဂါရှိတဲ့ မွေးကင်းစကလေးငယ်တွေဟာ မွေးပြီး ရက်အနည်းငယ်အတွင်းမှာ အူလှုပ်ရှားမှုမရှိပါဘူး။ ပျော့တဲ့ အခြေအနေတွေမှာ ဒီအခြေအနေဟာ ကလေးငယ်အသက်ကြီးတဲ့အထိ တွေ့ရမှာမဟုတ်ပါဘူး။\nHirschsprung(ဟစ်ခ်ျပရောင်း ခေါ် အူမကြီးဆိုင်ရာရောဂါ) ဟာ ဘယ်လောက်ထိ အဖြစ်များသလဲ။\nHirschsprung ဟာ အသက်အရွယ်မရွေးဖြစ်နိုင်ပါတယ်။ ရောဂါဖြစ်ပွားနိုင်တဲ့အချက်အလက်တွေကို လျှော့ချခြင်းအားဖြင့် စီမံနိုင်ပါတယ်။ အချက်အလက်များထပ်မံသိရှိဖို့အတွက် ဆရာဝန်နဲ့ တိုင်ပင်ဆွေးနွေးသင့်ပါတယ်။\nHirschsprung(ဟစ်ခ်ျပရောင်း ခေါ် အူမကြီးဆိုင်ရာရောဂါ) ရဲ့ ရောဂါလက္ခဏာတွေက ဘာတွေလဲ။\nHirschsprung ရဲ့ လက္ခဏာတွေဟာ ရောဂါပြင်းထန်မှုပေါ် မူတည်ပါတယ်။ ရောဂါလက္ခဏာတွေဟာ မွေးပြီးချိန်မှာပေါ်လာပြီး အချို့ကတော့ အသက်ကြီးမှ ပေါ်လာမှာ ဖြစ်ပါတယ်။\nယေဘုယျအားဖြင့် အဖြစ်အများဆုံး လက္ခဏာကတော့ မွေးပြီးချိန် ၄၈ နာရီအတွင်း အူလှုပ်ရှားမှု မရှိခြင်း ဖြစ်ပါတယ်။ မွေးကင်းစကလေးတွေမှာ အခြားလက္ခဏာတွေကတော့\nအန်ခြင်း (အစိမ်းရောင်၊ အညိုရောင်)\nမွေးပြီး မကြာမီ meconium မထွက်ခြင်း\nမွေးပြီး ၂၄ နာရီကနေ ၄၈ နာရီအတွင်း ပထမဆုံး အကြိမ် ဝမ်းမသွားခြင်း\nအသက်ကြီးတဲ့ ကလေးငယ်တွေမှာ တွေ့ရတဲ့ လက္ခဏာတွေကတော့\nဘာတွေက Hirschsprung(ဟစ်ခ်ျပရောင်း ခေါ် အူမကြီးဆိုင်ရာရောဂါ) ဖြစ်ပွားစေသလဲ။\nအူအတွင်း ကြွက်သား ကျုံ့ခြင်းတွေဟာ အူတစ်လျှောက်မှာ အစားအစာတွေ၊ အရည်တွေကို ခြေရာမှာ ကူညီပေးပါတယ်။ ဒါကို peristalsis လို့ခေါ်ပါတယ်။ ကြွက်သားအလွှာတွေကြားက အာရုံကြောတွေဟာ ကျုံ့ခြင်းတွေကို ဖြစ်စေနိုင်ပါတယ်။ Hirschsprung ရောဂါမှာ အူအစိတ်အပိုင်းတစ်ခုရဲ့ အာရုံကြောတွေ ပျောက်ဆုံးနေတာ ဖြစ်ပါတယ်။\nဒီအာရုံကြောမရှိတဲ့နေရာတွေဟာ ပစ္စည်းတွေကို တွန်းမထုတ်နိုင်ပါဘူး။ အူပါဝင်ပစ္စည်းတွေဟာ ပိတ်တဲ့နေရာရဲ့ နောက်မှာ စုပြုံနေပါတယ်။ အူနဲ့ ဝမ်းဗိုက်ဟာလည်း ရောင်ရမ်းနိုင်ပါတယ်။\nHirschsprung ရောဂါကို ဘယ်အရာတွေက ဖြစ်စေသလဲဆိုတာ တိကျစွာ သိရှိခြင်း မရှိပါဘူး။ သူဟာ မိသားစုဝင်တွေအတွင်းမှာ ဖြစ်ပွားပြီး အချို့အခြေအနေတွေမှာတော့ genetic mutation တွေကြောင့် ဖြစ်နိုင်ပါတယ်။\nဘယ်အရာတွေက Hirschsprung(ဟစ်ခ်ျပရောင်း ခေါ် အူမကြီးဆိုင်ရာရောဂါ) ဖြစ်ပွားနိုင်ချေကိုမြင့်စေပါသလဲ။\nHirschsprung ဖြစ်ပွားနိုင်ချေကိုမြင့်စေတဲ့အကြောင်းရင်းတွေ အများကြီးရှိပါတယ်။ ဥပမာအားဖြင့်\nHirschsprung ရောဂါရှိသူ မိသားစုဝင်တစ်ဦးဦး ရှိခြင်း – Hirschsprung ဟာ မျိုးရိုးလိုက်နိုင်ပါတယ်။ တကယ်လို့ ဒီအခြေအနေရှိတဲ့ ကလေးတစ်ယောက်သင့်မှာ ရှိရင် နောက်တစ်ယောက်ရှိခဲ့ရင်လည်း ရောဂါဖြစ်နိုင်ခြေ များပါတယ်။\nအမျိုးသား – Hirschsprung ရောဂါဟာ အမျိုးသားတွေမှာ အတွေ့များပါတယ်။\nအခြား မွေးရာပါ အခြေအနေများ – Hirschsprung ဟာ အခြားမွေးရာပါ အခြေအနေတွေဖြစ်တဲ့ Down syndrome နဲ့ မွေးရာပါနှလုံးရောဂါ အစရှိတဲ့ ပုံမှန်မဟုတ်ခြင်းတွေ အတွက် ပုံမှန်မဟုတ်ခြင်းတွေနဲ့ ဆက်စပ်နိုင်ပါတယ်။\nယေဘူယျအသိပေးချက် – ယခုဖော်ပြထားသည့် အချက်အလက်များမှာ ဆေးပညာဆိုင်ရာကျွမ်းကျင်သူ၏ အကြံပေးချက်များနေရာတွင် အစားထိုးရန် မသင့်တော်ပါ။ ဆက်လက်သိရှိလိုသောအချက်အလက်များအတွက် သင့်ရဲ့ဆရာဝန်နဲံ အမြဲတိုင်ပင်ဆွေးနွေးပါ။\nHirschsprung(ဟစ်ခ်ျပရောင်း ခေါ် အူမကြီးဆိုင်ရာရောဂါ) ဟုတ်မဟုတ်ကို ဘယ်လိုအဖြေရှာအတည်ပြုသလဲ။\nသင့်ကလေးငယ်ရဲ့ ဆရာဝန်ဟာ စစ်ဆေးမှု ပြုလုပ်ပြီး ကလေးငယ်ရဲ့ အူလှုပ်ရှားမှုတွေနဲ့ ပတ်သက်တဲ့ မေးခွန်းတွေ မေးမှာဖြစ်ပါတယ်။ သူဟာ Hirschsprung ရောဂါကို သိရှိဖို့အတွက် စစ်ဆေးမှု တစ်ခု (သို့) တစ်ခုထက်ပိုပြီး ပြုလုပ်မှာ ဖြစ်ပါတယ်။\nContrast dye ကို အသုံးပြုတဲ့ abdominal X-ray – Barium သို့ အခြား dye တစ်ခုကို စအိုအတွင်းမှတစ်ဆင့် အူအတွင်းသို့ ထည့်သွင်းမှာ ဖြစ်ပါတယ်။ Barium ဟာ အူနံရံကို ဖြည့်လိုက်ပြီး အူမကြီးနဲ့ စအိုတို့ကို သေချာမြင်ရစေပါတယ်။ X-ray ဟာ တခါတရံမှာ အာရုံကြောမပါရှိတဲ့ အူရဲ့ ကျဉ်းမြောင်းတဲ့ အစိတ်အပိုင်းနဲ့ သူ့နောက်က ပုံမှန်ပေမယ့် ရောင်နေတဲ့ အူအစိတ်အပိုင်းကိုလည်း ဖေါ်ပြနိုင်ပါတယ်။\nစအိုပတ်ပတ်လည်က ကြွက်သားတွေကို ထိန်းချုပ်နိုင်မှု တိုင်းတာခြင်း – Manometry test ကို အသက်ကြီးတဲ့ကလေးငယ်တွေနဲ့ လူကြီးတွေမှာ ပြုလုပ်နိုင်ပါတယ်။ ဆရာဝန်ဟာ စအိုအတွင်းမှာ ဘောလုံးကို လေမှုတ်ထည့်မှာဖြစ်ပါတယ်။ ပတ်ပတ်လည်က ကြွက်သားကတော့ ရလဒ်အနေနဲ့ ပျော့သွားမှာဖြစ်ပါတယ်။ မပျော့သွားဘူးဆိုရင်တော့ Hirschsprung ရောဂါကြောင့် ဖြစ်နိုင်ပါတယ်။\nအသားစယူခြင်း – ဒါဟာ Hirschsprung ရောဂါရှိကြောင်း သက်သေပြဖို့ အသေချာဆုံးနည်းဖြစ်ပါတယ်။ အသားစယူခြင်းကို suction device နဲ့ ပြုလုပ်နိုင်ပြီး အာရုံကြောဆဲလ်တွေ ပျောက်ဆုံးနေလားဆိုတာ သိရှိဖို့ အနုကြည့်မှန်ပြောင်းအောက်မှာ စစ်ဆေးနိုင်ပါတယ်။\nHirschsprung(ဟစ်ခ်ျပရောင်း ခေါ် အူမကြီးဆိုင်ရာရောဂါ) ကို ဘယ်လိုကုသလဲ။\nHirschsprung ရောဂါကို ကုသဖို့ အာရုံကြောဆဲလ်တွေမရှိတဲ့ အစိတ်အပိုင်းကို ကျော်တဲ့ ခွဲစိတ်မှု ပြုလုပ်ရမှာဖြစ်ပါတယ်။ ရောဂါဖြစ်နေတဲ့ အူနံရံကို ခွဲထုတ်ပြီး ပုံမှန် အူကို အထဲမှာထည့်ကာ စအိုနဲ့ ဆက်သွယ်မှာ ဖြစ်ပါတယ်။ ဒါကို စအိုမှတစ်ဆင့် minimally invasive methods တွေနဲ့ ပြုလုပ်နိုင်ပါတယ်။\nအလွန်နေမကောင်းတဲ့ ကလေးငယ်တွေမှာ ခွဲစိတ်မှုကို အဆင့်နှစ်ဆင့်နဲ့ ပြုလုပ်နိုင်ပါတယ်။\nပထမဦးစွာ အူရဲ့ ပုံမှန်မဟုတ်တဲ့ အစိတ်အပိုင်းကို ဖြတ်တောက်ပြီး အပေါ်မှာ အူရဲ့ ကျန်းမာတဲ့ အစိတ်အပိုင်းကို ကလေးငယ်ရဲ့ ဝမ်းဗိုက်ပိုင်းမှာ ဆရာဝန်က ဖန်တီးထားတဲ့ အပေါက်နဲ့ ဆက်မှာဖြစ်ပါတယ်။ မစင်တွေဟာ ဒီအပေါက်ကတစ်ဆင့် အူရဲ့ အဆုံးမှအိပ်ထဲကို ရောက်သွားမှာဖြစ်ပါတယ်။ ဒါဟာ အူအောက်ပိုင်းကို ပြန်ကောင်းဖို့ အချိန်ပေးနိုင်ပါတယ်။\nအူထုတ်ခြင်းမှာ အောက်ပါ အမျိုးအစားတွေပါဝင်ပါတယ်။\nIleostomy – ဆရာဝန်က အူမကြီး ထုတ်ပြီး အူသိမ်ကို အပေါက်နဲ့ ဆက်မှာဖြစ်ပါတယ်။ မစင်တွေဟာ အပေါက်မှတစ်ဆင့် အိပ်ထဲကိုရောက်သွားမှာ ဖြစ်ပါတယ်။\nColostomy – ဆရာဝန်က အူမကြီးရဲ့ အစိတ်အပိုင်းအချို့ကို ထားခဲ့ပြီး အပေါက်နဲ့ ဆက်မှာဖြစ်ပါတယ်။ မစင်တွေဟာ အူမကြီးရဲ့ အဆုံးမှတစ်ဆင့် ကိုယ်ခန္ဓါပြင်ပကို ထွက်သွားမှာဖြစ်ပါတယ်။\nနောက်ပိုင်းမှာတော့ ဆရာဝန်က အပေါက်ကို ပိတ်ပြီး ကျန်းမာတဲ့ အူအစိတ်အပိုင်းကို စအိုနဲ့ ပြန်ဆက်မှာဖြစ်ပါတယ်။\nခွဲစိတ်မှုအပြီးမှာ ကလေးငယ်အတော်များများဟာ ပုံမှန်အတိုင်း ဝမ်းသွားကြပါတယ်။ အချို့ကတော့ ဝမ်းလျှောခြင်း အရင်ဖြစ်ကြပါတယ်။ ကလေးတွေက ဝမ်းသွားစဉ် အသုံးပြုရတဲ့ ကြွက်သားတွေကို ဘယ်လိုညှိနှိုင်းဆောင်ရွက်ရမလဲဆိုတာ သင်ယူနေတာကြောင့် toilet training ဟာ ကြာမြင့်နိုင်ပါတယ်။ ရေရှည်မှာတော့ ဝမ်းချုပ်ခြင်း၊ ဗိုက်ဖေါင်းခြင်း၊ ဝမ်းယိုစိမ့်ခြင်းတွေ ဖြစ်နိုင်ပါတယ်။\nကလေးငယ်တွေဟာ ခွဲစိတ်အပြီး အထူးသဖြင့် ပထမနှစ်မှာ အူရောင်ခြင်း ဖြစ်နိုင်ပါတယ်။ အူရောင်ခြင်းရဲ့ လက္ခဏာတွေကို သတိထားသင့်ပြီး အောက်ဖေါ်ပြပါ အချက်တွေ ရှိရင် ဆရာဝန်ကို ချက်ခြင်း အကြောင်းကြားသင့်ပါတယ်။\nလူနေမှုပုံစံပြောင်းလဲခြင်းနဲ့ အိမ်သုံးကုထုံးတွေအသုံးပြုခြင်းက Hirschsprung(ဟစ်ခ်ျပရောင်း ခေါ် အူမကြီးဆိုင်ရာရောဂါ) ကို ကုသရာမှာ ဘယ်လိုအထောက်အကူပြုနိုင်မလဲ။\nအောက်ဖော်ပြပါ လူနေမှုပုံစံများနဲ့ အိမ်သုံးကုထုံးများက သင့်အနေဖြင့် Hirschsprung ကိုကုသတဲ့နေရာမှာနဲ့ လိုက်လျောညီထွေဖြစ်အောင်နေတဲ့နေရာတွေမှာ အကူအညီပေးနိုင်ပါတယ်။\nအမျှင်ဓါတ်များတဲ့ အစားအသောက်တွေကို စားပါ။ သင့်ကလေးက အစာမာတွေကို စားချင်ရင် အမျှင်ဓါတ်များတဲ့ အစားအသောက်တွေကို ကျွေးပါ။ whole grains၊ အသီးအရွက်တွေကို ကျွေးသင့်ပြီး ပေါင်မုန့်ဖြူနဲ့ အမျှင်နည်းတဲ့ အစားအသောက်တွေကို ကန့်သတ်သင့်ပါတယ်။\nအမျှင်များတဲ့ အစားအသောက်တွေဟာ ဝမ်းချုပ်ခြင်းကို ပိုဆိုးစေတာကြောင့် သင့်ကလေးစားတဲ့ အစားအသောက်ထဲကို အမျှင်ဓါတ်တွေ ဖြည့်ပေးနိုင်ပါတယ်။ တကယ်လို့ သင့်ကလေးက အစာမာတွေ မစားသေးဘူးဆိုရင် ဝမ်းချုပ်ခြင်းကို သက်သာစေတဲ့ အစားအသောက်တွေကို ဆရာဝန်ကို မေးမြန်းသင့်ပါတယ်။ အချို့ကလေးငယ်တွေကတော့ ခဏတာ အစာပြွန်လိုအပ်နိုင်ပါတယ်။\nအရည်တွေကို တိုးမြှင့်ပါ – သင့်ကလေးကို ရေပိုသောက်ဖို့ အားပေးပါ။ တကယ်လို့ သင့်ကလေးရဲ့ အူမကြီး တစ်စိတ်တစ်ပိုင်း (သို့) အကုန်လုံးဖယ်လိုက်မယ်ဆိုရင် ရေကိုစုပ်ယူခြင်းမှာ ဒုက္ခ ဖြစ်နိုင်ပါတယ်။ ရေကိုပိုသောက်ခြင်းဖြင့် ကလေးငယ်ကို ရေဓါတ်ထိန်းပေးပြီး ဝမ်းချုပ်ခြင်းကို သက်သာစေပါတယ်။\nကျန်းမာရေးလှုပ်ရှားမှုတွေကို အားပေးပါ။ နေ့စဉ် အေရိုးဗစ် လေ့ကျင့်ခန်းလုပ်ခြင်းဟာ ပုံမှန်အူလှုပ်ရှားမှုတွေကို ကူညီပေးနိုင်ပါတယ်။\nဝမ်းပျော့ဆေး – တကယ်လို့ သင့်ကလေးငယ်က အမျှင်ဓါတ်များခြင်း၊ ရေ (သို့) ကိုယ်လက်လှုပ်ရှားမှုကို မတုန့်ပြန်နိုင်ဘူးဆိုရင် အူလှုပ်ရှားမှုတွေကို အားပေးပြီး ဝမ်းချုပ်ခြင်းကို သက်သာစေမယ့် ဝမ်းပျော့ဆေးတွေကို ပေးနိုင်ပါတယ်။ ဆရာဝန်ကို သင့်ကလေးကို ဝမ်းပျော့ဆေးတိုက်သင့်လားဆိုတာနဲ့ ကောင်းကျိုး၊ ဆိုးကျိုးတွေကို မေးမြန်းနိုင်ပါတယ်။\nတည်းဖြတ်သည့်နေ့ ဩဂုတ် 20, 2017 | နောက်ဆုံးတည်းဖြတ်ခြင်း စက်တင်ဘာ 6, 2017\nHirschsprung disease. https://medlineplus.gov/ency/article/001140.htm. Accessed November 6, 2016\nHirschsprung's disease. http://www.mayoclinic.org/diseases-conditions/hirschsprung's-disease/home/ovc-20214664. Accessed November 6, 2016\nHirschsprung's disease. http://www.nhs.uk/conditions/hirschsprungs-disease/Pages/Introduction.aspx. Accessed November 6, 2016


နေ့စဥ်ခွန်အားအမှုတော်လုပ်ငန်းအကြောင်း | Myanmar Our Daily Bread\nလှူဒါနျးပါ ကြှနျုပျတို့၏နေ့စဉျပေါငျမုန့ျ ၀ နျကွီးဌာနမြား\nနေ့စဥ်ခွန်အားအမှုတော်လုပ်ငန်း (ယခင် “အာရ်ဘီစီ သာသနာလုပ်ငန်း”)၏သမိုင်းကြောင်းတစ်လျှောက်တွင် နိုင်ငံအသီးသီးရှိ လူအပေါင်း တို့သည် ခရစ်တော်ကို ကိုယ်ပိုင်ကယ်တင်ရှင်အဖြစ်ယုံကြည်လက်ခံပြီး ခရစ်တော်၌ ကြီးပွား ရင့်ကျက်သူများဖြစ်လာစေရေး ဘုရားသခင်၏နှုတ်ကပတ်တော်ကို သင်ကြားပေးလျက်ရှိပါသည်။ ကျွန်ုပ်တို့၏ရည်မှန်းချက်ပေါက်ရောက်စေရေး နည်းလမ်းပေါင်းစုံဖြင့် ရနိုင်သမျှမီဒီယာ ပေါင်းစုံကို အသုံးပြုလျက် လုပ်ဆောင်လျက်ရှိကြောင်း ဤဝက်ဘ်ဆိုဒ်၏စာမျက်နှာများ၌ မြင်ရပါမည်။ ကျွန်ုပ်တို့လုပ်ဆောင်သောနည်းလမ်းစုံလင်သကဲ့သို့ ကျွန်ုပ်တို့၏ပရိသတ်များ မှာလည်း လူအမျိုးမျိုးပါဝင်သည်။ သင်းအုပ်ဆရာ၊ အကြံပေးပညာရှင်များ၊ သာမန်အရပ်သား စသည်ဖြင့် လူအသီးသီးမှတဆင့်၊ အကျဉ်းထောင်၊ ကျောင်း၊ စီးပွားရေးလုပ်ငန်းစသည့် အဖွဲ့ အစည်းများမှတဆင့် မိသားစု၊ မိတ်ဆွေနှင့်အသင်းတော်များကို ဆက်သွယ်ထိတွေ့လုပ် ဆောင်နေပါသည်။ ကျွန်ုပ်တို့အနေဖြင့် ကျွန်ုပ်တို့ ဆက်သွယ်ထိတွေ့လိုက်သောသူများသည် သခင်ယေရှု၏ အမိန့်တော်နှင့်အညီ ဧဝံဂေလိသတင်းကောင်းဖြန့်ဝေရန် စွမ်းရည်အလင်းရှိသူများဟု မှတ်ယူပါ သည်။ ဒေါက်တာ အမ်. အာရ်. ဒီဟန်းမှ အာရ်ဘီစီ သာသနာလုပ်ငန်းကြီးကို စတင်ခဲ့သည့်အချိန်မှစ၍ ဘုရားသခင်သည် တိုင်းတာမရနိုင်လောက်အောင် ကောင်းကြီးပေးခဲ့ ပါသည်။ ဒေါက်တာ အမ်. အာရ်. ဒီဟန်း ချမှတ်ခဲ့သည့် မူလအခြေခံရည်မှန်းချက်များအတိုင်း တည်ကြည်စွာ၊ သစ္စာာရှိစွာ ဆက်ကပ်အပ်နှံလုပ်ဆောင်သူများပါဝင်သည့်သာသနာပြုလုပ်ငန်းမှာ ကျယ်ပြန့်တိုးပွားအောင် မြင်ခဲ့သည်။ သင့်ကိုကြိုဆိုလျက် ကျွန်ုပ်တို့နှင့် ဆက်သွယ်ပါရန်လည်း တိုက်တွန်းလိုပါသည်။ နေ့စဥ်ခွန်အားအမှုတော်လုပ်ငန်းမှ သင်အသုံးချနိုင်မည့်အရာဘာရှိမလဲ မေးမြန်းစုံစမ်းနိုင်ပါသည်။ သိလိုသမျှ မေးမြန်းနိုင်ပါသည်။ ဝေဖန်သုံးသပ်မှုများကိုလည်း လက်ခံပါသည်။ မည်သည့်ကိစ္စဖြစ်စေ သင့်ဖက်မှတုံ့ပြန်ဆက်သွယ်လာမှုကို လက်ခံရရှိလိုပါသည်။ နေ့စဥ်ခွန်အားအမှုတော်လုပ်ငန်းကို စိတ်ဝင်စားသောကြောင့် ကျေးဇူးတင်ပါသည်။\nနိုငျငံ AfghanistanAlbaniaAlgeriaAmerican SamoaAndorraAngolaAnguillaAntarcticaAntigua and BarbudaArgentinaArmeniaArubaAustraliaAustriaAzerbaijanBahamasBahrainBangladeshBarbadosBelarusBelgiumBelizeBeninBermudaBhutanBoliviaBosnia and HerzegovinaBotswanaBouvet IslandBrazilBritish Indian Ocean TrrtyBrunei DarussalamBulgariaBurkina FasoBurundiCambodiaCameroonCanadaCape VerdeCayman IslandsCentral African RepublicChadChileChinaChristmas IslandCocos (keeling) IslandsColombiaComorosCongo Democratic Republic ofCongo People's Republic ofCook IslandsCosta RicaCote D'IvoireCroatiaCubaCyprusCzech RepublicDenmarkDjiboutiDominicaDominican RepublicEast TimorEcuadorEgyptEl SalvadorEquatorial GuineaEritreaEstoniaEthiopiaFalkland Islands (malvinas)Faroe IslandsFijiFinlandFranceFrance MetropolitanFrench GuianaFrench PolynesiaFrench Southern TerritoriesGabonGambiaGeorgiaGermanyGhanaGibraltarGreeceGreenlandGrenadaGuadeloupeGuamGuatemalaGuineaGuinea-bissauGuyanaHaitiHeard and Mc Donald IslandsHondurasHong KongHungaryIcelandIndiaIndonesiaIranIraqIrelandIsraelItalyJamaicaJapanJordanKazakhstanKenyaKiribatiKorea Peoples DemocracyKorea Republic ofKuwaitKyrgyzstanLao People's DemocracyLatviaLebanonLesothoLiberiaLibyan Arab JamahiriyaLiechtensteinLithuaniaLuxembourgMacauMadagascarMakedonijaMalawiMalaysiaMaldivesMaliMaltaMarshall IslandsMartiniqueMauritaniaMauritiusMayotteMexicoMicronesiaMoldova Republic ofMonacoMongoliaMontenegroMontserratMoroccoMozambiqueMyanmarNamibiaNauruNepalNetherlandsNetherlands AntillesNew CaledoniaNew ZealandNicaraguaNigerNigeriaNiueNorfolk IslandNorthern Mariana IslandsNorwayOmanPakistanPalauPalestinian TerritoryPanamaPapua New GuineaParaguayPeruPhilippinesPitcairnPolandPortugalPuerto RicoQatarReunionRomaniaRussian FederationRwandaSaint Kitts and NevisSaint LuciaSaint Vincent and GrenadinesSamoaSan MarinoSao Tome and PrincipeSaudi ArabiaSenegalSerbiaSeychellesSierra LeoneSingaporeSlovakia (Slovak Republic)SloveniaSolomon IslandsSomaliaSouth AfricaSouth Georgia and Sandwich Isl.SpainSri LankaSt. HelenaSt. Pierre and MiquelonSudanSurinameSvalbard and Jan Mayen Isl.SwazilandSwedenSwitzerlandSyrian Arab RepublicTaiwanTajikistanTanzania United Republic ofThailandTogoTokelauTongaTrinidad and TobagoTunisiaTurkeyTurkmenistanTurks and Caicos IslandsTuvaluUS Minor Outlying IslandsUgandaUkraineUnited Arab EmiratesUnited KingdomUnited StatesUruguayUzbekistanVanuatuVatican City StateVenezuelaViet NamVirgin Islands (British)Virgin Islands (U.S.)Wallis and Futuna IslandsWestern SaharaYemenZambiaZimbabwe\nကြၽႏု္ပ္တို႔၏တာဝန္ – အသက္တာကိုေျပာင္းလဲေစသည့္ သမၼာက်မ္းစာကို လူတိုင္း နားလည္ရမည္။ လူတိုင္း ရရွိေစရမည္။\nကြၽႏု္ပ္တို႔၏႐ူပါ႐ုံ –ႏိုင္ငံအသီးသီးရွိ လူမ်ိဳးအေပါင္းတို႔သည္ ခရစ္ေတာ္ကို ကိုယ္တိုင္သိကြၽမ္းၿပီး ခရစ္ေတာ္ႏွင့္ တိုး၍ရင္းႏွီးေသာအသက္တာကို ခံစားရရန္၊ ခရစ္ေတာ္၏သဏၭာန္ႏွင့္သာ၍ တူလာရန္၊ ခရစ္ေတာ္၏မိသားစုဝင္မ်ားရွိသည့္အသင္းေတာ္၌ ပါဝင္၍အေစခံရန္ ကြၽႏု္ပ္တို႔ ရည္ေမွ်ာ္မွန္းပါသည္။\nအီးမေးလျလိပျစာသို့ပို့ပါ မငျးနာမညျ သငြ့အီးမေးလလြိပစြာ ပယ်ဖျက်\nစာကိုပို့။ မရပါ - သငျ၏အီးမေးလျလိပျစာကိုစဈဆေးပါ။


>Quotes in Nov | MoeMaKa Burmese News & Media\n>phyu phyu thin article\n>88 Generation students press conference.\n>Quotes in Nov\n“ရဲတပ်ဖွဲ့က အောက်ခြေရဲဘော်တယောက်ဟာ လစာ (၁၅၀၀၀) ကျပ်ပဲ ရပါတယ်။ တကယ်သုံးလိုက်ရင် (၄) ရက်(၅) ရက်စာပဲရှိပါတယ်။ ရဲတပ်ဖွဲ့ အသုံးအဆောင်တွေ ဖြစ်တဲ့ ယူနီဖောင်း၊ equipment ၊ ဖိနပ်ကြီး၊ လက် ထိပ် စတာတွေကို မိမိအစီအစဉ်နဲ့ပဲ ၀ယ်ရပါတယ်။ နိုင်ငံတော်က ထုတ်မပေးပါဘူး။ ဒါဆို သူတို့က သင်တန်း တုန်းက ထုတ်ပေးတယ်လို့ ပြောပါလိမ့်မယ်။ သင်တန်းတုန်းက ထုတ်ပေးတာကို အခု ခင်ဗျားတောင် သုံးသ လားလို့ မေးလိုက်ချင်ပါတယ်။ စကားပြောစက်လည်း မိမိအစီအစဉ်နဲ့ပဲ ၀ယ်ရပါတယ်။ ဒါကတော့ မ၀ယ်သေး လည်း ဖြစ်သေးလို့ ထားလိုက်ပါဦး။ ဖိနပ်ကြီးတရံကို ၉၀၀၀ိ/- နဲ့ ၁၀၀၀၀ိ/- ကြားမှာရှိပါတယ်။ နောက် လက် ထိပ်တကွင်းကို တရုတ်လက်ထိပ်က ၃၀၀၀ိ/- ရှိပါတယ်။ ထိုင်းလက်ထိပ်က ၁၂၀၀၀ိ/- ရှိပါတယ်။ ရတဲ့ လစာ နဲ့ ဘယ်လိုလုပ်မလဲ။ တခြားကုန်ကြစရိတ်တွေကလည်း မနည်းဘူးရှိသေးတယ်လေ။ ဒီတော့ မရရတဲ့နည်းနဲ့ပဲ ငွေရှာကြတော့တာပေါ့။ တရားတာတွေ မတရားတာတွေ ခေါင်းထဲမှာ မရှိကြတော့ဘူးလေ။\nဒီလိုလာဘ်စားမှုတွေက ရဲဘော်တွေ မပြောနဲ့၊ အရာရှိကြီးတွေက ပိုတောင်ဆိုးပါသေးတယ်။ ရဲတပ်ဖွဲ့ကို အင်မ တန်မှကို စိတ်ဝင်စားပါတယ် ဆိုတဲ့ သူတွေတောင် စိတ်ကုန် စိတ်ပျက်နေကြပါပြီ”\ndrlunswe.blogspot.com နိုဝင်ဘာ ၂၄\n“တခါတရံမှာ မြန်မာပီသချင်တာမို့ ခေါင်းလျှော်ရမယ့်ရက်ကို တွေးမိတော့ ကိုယ့်မွးနေ့ရယ် သောကြာရယ်ကို နှုတ်ပြီးရင် ရက်သတ္တတစ်ပတ်မှာ ခေါင်းလျှော်ဖို့ ငါးရက် တိတိ ကျန်တယ် ဒီကြားထဲမှာမှ ဗုဒ္ဓဟူးနေ့မှာ ခေါင်းလျှော်ရင် ၄၅ ရက်တိတိ လာဘ်ပိတ်တယ် ဆိုတော့ တပတ်မှာ ခေါင်းလျှော်လို့ ရတာက ၄ ရက် တိတိ ကျန်နေတယ်…\nရေချိုးခေါင်းလျှော်ခါနီးတိုင်း ရက်လွတ်ရဲ့လားလို့ စဉ်းစားရတဲ့ ဝဋ်ဒုက္ခက မြန်မာ မိန်းကလေးတွေကို တော်တော်လေး နှိပ်စက်ခဲ့ဘူးတယ်ထင်ပါရဲ့  ..…”\nmysterysnow.blogspot.com နိုဝင်ဘာ ၂\n“Burmah Road ပါ၊ ဟုတ်တယ်၊ ဗမာလမ်းပေါ့။ စကားမစပ်၊ (မလေးရှားနိုင်ငံ၊ ပီနန်ကျွန်း) George Town (မြို့)ရဲ့ လမ်းနာမည် အတော်များများက အရှေ့တောင်အာရှ မြို့နာမည်တွေနဲ့ ပေးထားတယ်၊ ဗမာလမ်း အနီးတဝိုက်မှာ ထားဝယ်လမ်း၊ ရန်ကုန်လမ်း စသဖြင့် ရှိပါတယ်။ အထူး ပြောစရာတစ်ခုက Burmah ရဲ့ အသံထွက်ပါ၊ အိန္ဒိယတို့ တရုတ်တို့က “ဘားရ်မား” လို့ ထွက်ကြပေမယ့် မလေးတွေ အားလုံးနီးပါး “ဘူးမား” လို့ ထွက်ပါတယ်၊ ဒါကြောင့် ကျနော် လမ်းမေးတဲ့အခါ နှစ်မျိုးစလုံး မေးရတတ်တယ်၊ ဘားရ်မား မသိရင် ဘူးမား ကိုတော့ သိကြတာပဲ၊ ဘူးမား မေးလိုက်လို့ ပါးစပ်ဟောင်းလောင်း ဖြစ်နေရင် ဘားရ်မား ပစ်လိုက်၊ ဩော် ဆိုပြီး ဘယ်လို ဘယ်လို သွားရတယ် ပြောပြလိမ့်မယ်။ မလေးတစ်ယောက်ကို ဘားရ်မား လို့ မဖတ်ဘူးလား မေးကြည့်တော့ ဘားရ်မား နဲ့ ဘူးမား အတူတူပဲ တဲ့ဗျာ၊ စိတ်ညစ်စရာ မကောင်းဘားရ်လား၊ အဲလေ၊ မကောင်းဘူးလား”\ndegolar.blogspot.com နိုဝင်ဘာ ၁၂\n“၂၁ နှစ်ကာအတွင်း ABSDF ဟာ အသက်၊ သွေးချွေးပေါင်း များစွာကို ဒီမိုကရေစီနဲ့ လူ့အခွင့်ရေး တိုက်ပွဲအတွက် ပေးဆပ်ခဲ့ပါတယ်။\nဒီလို ပေးဆပ်ခဲ့ရတာကို ကျွန်မတို့လို မသေလို့ ကျန်နေတဲ့သူတွေကသာ သွားလေသူတွေအတွက် မှတ်တမ်းတင်ပေးနိုင်မှာ ဖြစ်ပါတယ်။ ABSDF ရဲ့ ၂၁ နှစ်မြောက် နှစ်ပတ်လည် ထုတ်ပြန်ကြေညာချက်အရ သေဆုံးသူနဲ့ ကျဆုံးသူ စုစုပေါင်း ၇၅၀ ရှိပြီလို့ သိရပါတယ်”\nnge-naing.blogspot.com နိုဝင်ဘာ ၅\n“ရထားပေါ်တက်လို့ မြင်မြင်ချင်း မျက်စိကစာုးလိုက်တဲ့ အခါမှ ဝမ်းသာ သွားသလို ဝမ်းလဲနည်းသွားမိတယ်။ ဝမ်းသာသွားတာက တစ်ခုံလွတ်နေလို့။ ဝမ်းနည်းသွားတာက လူကြီး/ ကိုယ်ဝန်သည်/ ကလေး များကို ဦးစားပေး ခုံဖြစ်နေလို့. ဘာဘဲဖြစ်ဖြစ်လေ . လောလောဆယ် သူတို့ မှ မရှိသေးဘဲ လောလောဆယ် လဲ ငါအသက်ကြီးဆုံးဘဲ ဆိုပြီးဝင်ထိုင်လိုက်တယ်။ တစ်ချို့ကလေးတွေ က လုံးဝမထိုင်ကြဘူး တစ်စီးလုံးပြည့် နေလဲ သစ္စာ ရှိကြတယ်။ ကိုယ်သာ အားမနာ ရှာမကျိုး ဝင်ထိုင်မိတယ်။ မတတ်နိုင်ဘူ့း ကွယ် တစ်နေ့ တစ်နေ့သိတ်ပင်ပန်းတယ်။ မောနေပြီ။\nဒါပေမဲ့ မျက်စေ့ကိုဖွင့်နားကိုစွင့် လို့ ဘယ်သူလာရင် ဖယ်ပေးရမလဲလို့တော့ စဉ်းစားရင်းနဲ့ တစ်ထိတ်ထိတ်နဲ့ စိတ်ချ လက်ချ မျက်စိပိတ်ြီပီးမအိပ်ရပါဘူး။ ။ ဒါပေမဲ့ ဒီအချိန်က ကလေးတွေ လူကြီးတွေ အပြင်ထွက်တဲ့ တဲ့ အချိန်တော့လဲ မဟုတ်ပေဘူးဆိုပြီး စိတ်တော့ချနေမိသေးတယ်။ အဲဒါနဲ့ အိပ်ရင်းနဲ့ ဝင်လာတဲ ခြေထောက်တွေ ကို မျက်စိမှိတ် ကြည့်နေမိသေးတယ်။ သေသေသပ်သပ် ဘောင်းဘီ များ. စကပ်များ ဝတ်လာရင် လူငယ်ဘဲ ဆိုပြီ ဖယ်ပေးဘို့စိတ်ကူးမရှိမိဘူါး။ စတိုင်ပင်ဝတ်ရင် ရုံးသူ ရုံးသား ဂျင်းဘောင်းဘီဝတ်ရင် ကျောင်းသား သော်လည်းကောင်း အပြင် ကို ပုံမှန်ထွက်သူ သော်လည်းကောင်းလို့လဲ ခန့်မှန်ေးနသေးတယ် မိန်းကလေးများဆိုရင်လဲ အဲသလိုဘဲပေါ့ စုံထောက်ကြီးကလဲ ရောက်လေရာ အရပ်မှာ လုပ်ချင်မိသေးတယ်။\nခြေထောက်ရုပ်ဆိုးဆိုး တစ်ခုဝင်လာတော့အင်း ငါ့ထက်အသက်ကြီးနိုင်တယ်ဆိုပြီး မော့ကြည့်လိုက်မိတယ။် ဟုတ်တယ် ။ကြီးပါတယ် သို့ပေမဲ့ ပြန်ငုံ့ကြည့်လိုက်မိတဲ့ အခါ ဒေါက်မြင့်ခပ်မြင့်မြင့်စီးထားတဲ့ သူကိုတွေ့လိုက်တဲ့ အခါ မဖယ်ပေး ဘူးလို့ ဆုံးဖြတ် လိုကတယ်။ ဒေါက်ဖိနပ်က သူ့ရဲ့ နုပျိုလိုခြင်းကို ပြနေတယ။် ဟိုနေ့ကကိုယ့်ကို ချာတိတ်တစ်ယောက်ဖယ်ပေးထားတာကို ကိုယ် စိတ်နာ နေတုံး ရှိသေး တယ်”\nkhinoomay77.blogspot.com နိုဝင်ဘာ ၁၄\n“၂၀-၂၅ လောက်ထိ ပိန်ပိန်လေးမို့… ဝချင်လိုက်တာများ…။ ဘာစားစား မဝဘူး… အဆီစားလို့မှ အသား မဖြစ်တဲ့ ကိုယ်…။ ၃၀ ကျော်ကျ ပြန်တော့ နဲနဲလေး တက်လာတာသိရင် တပတ်-နှစ်ပတ်လောက် လျှော့လိုက်ရင်ရပြီ။ ကိုယ်ဝတ်ချင်တဲ့ အင်္ကျီတော်အောင်လို့လေ။ အဲ ၄၀ လေးလည်း ကျော်စပြု လာရော.. စတော့တာပဲ..၊ အရင်က ဘာစားစား မဝတဲ့ ကိုယ်၊ ခုတော့ ဘာမှ မစားလဲ ဝတဲ့ကိုယ် ဖြစ်လာရော…။ ဘုရား ဘုရား.. ဝဇီဗေဒ ထိတိုင်းရှသတဲ့.. သူများတွေကို ပြောမိခဲ့လို့များလား…၊ အဲဒီ မိန်းမ ကြီးတွေ စင်္ကာပူ တမြို့ လုံး ပတ်ရှာပြီး တောင်းပန်မှ ထင်ပါရဲ့…”\nchitkyiaye.blogspot.com နိုဝင်ဘာ ၇\n“လူတွေ စုရုံးနေတာတွေ့လို့ သွား စပ်စု ကြည့်တော့ အသက် ၁၁ အရွယ် ကလေးလေး တယောက် ပန်းချီ ထိုင်ဆွဲ နေတာ တွေ့ ခဲ့ရတယ်.. ဆဌမ တန်းကျောင်းသားလေး ပါ..။ မျက်စိရှေ့မှာ တင်.. ပုံတွေ တခုပြီး တခု စိတ်ဝင်တစား နဲ့မနား တမ်း ဆွဲနေ တဲံ့ ကလေးလေး ကို အံ့သြဖွယ်ရာ တွေ့ခဲ့ရတယ်..။ လက်ရာတွေ ကလဲ မဆိုး ဘူး ပြောရမှာ.. သူ့ အဖေနဲ့ အမေနဲ့ က ဘေးနား မှာ စောင့်ပေးနေတယ်.. မိဘတွေ ခွင့်တောင်းပြီး ဓါတ်ပုံ ရိုက် စကားလေး နဲနဲ ပါးပါး ပြောဖြစ်ခဲ့တယ်.။ ညနေ ကျောင်းအားချိ်န်တွေ မှာ.. ဟိုတယ် တွေ နား မှာ ပန်းချီ ထွက်ဆွဲ ပြီးမိဘတွေ ကို လုပ်ကျွေးနေတာ ပါတဲ့.. သူ့ အဖေ က လဲ ပန်းချီဆရာ တယောက်ပါ .. ဒါပေမဲ့.. သူ့ ပန်းချီကားတွေ ကို ရောင်းလို့ရအောင် တင်မဲ့ နေရာ အခက်အခဲ .. နဲ့ကျန်တဲ့ အခက်အခဲ လေးတွေ ရှိနေလို့ ၀မ်းရေးအတွက် အတော်လေး ပင်ပမ်းကြပါသတဲ့…။ သားကလေးက ငယ်ငယ် ထဲ ပန်းချီ ၀ါသနာပါပြီး.. အဖေ ပန်းချီ ဆွဲတဲ့ အနား အမြဲ နေတတ်သူ .. နောက်တော့ သူကိုယ်တိုင် စမ်းဆွဲ လာတော့.. လူမြင်ကွင်းမှာ.. ဆွဲ ပြီး ရောင်းကြည့် ဖို့ အကြံ ရပြီး .. စ ရောင်းခဲ့ ကြတာ တဲ့… ခုတော့.. ကလေးလေး ရဲ့ လုပ်အားနဲ့ သူတို့ ထမင်းစာဖို့ အတော် အသင့် အဆင်ပြေတယ် လို့ သိခဲ့ ရတယ်..။ ၅ မိနစ် ကနေ မိနစ် ၂၀ အတွင်းအပြီး ဆွဲ တဲံ့ ပန်းချီ တကားရဲ့ တန်ဖိုး က ကျပ် ၅၀၀ နဲ့ ၁၀၀၀ ပါ..။ ဓါး တချောင်းနဲ့ စုတ်တံ အရွယ်အစား အမျိုးမျိုး ကို သုံးပြီး တမဟုတ်ချင်း လက်တမ်း ဆွဲ နိုင်တဲ့ ကလေးလေး ရဲ့ အနုပညာ ဗီ ဇ လေး ကို ချီကျူး မိပြီးတော့ အနာဂတ်မှာ ထူးချွန်တဲ့ပန်းချီ ဆရာ လေး ဖြစ်ဖို့ .. ဆုတောင်းပးခဲ့တယ်”\nmamathiri.blogspot.com နိုဝင်ဘာ ၇\n(ဓာတ်ပုံ – mamathiri.blogspot.com)\n“ကျွန်တော်ကြားရတဲ့ သတင်းတစ်ခုကိုပြောဦးမယ် …။ (မပြောနဲ့ဆိုလည်း ပြောမယ့် သဘောရှိတယ်။) … မြန်မာပြည်မှာ … သားသမီးတွေမွေးထားပြီး…၊ မြေးတွေ ရမှ Gay ဘိုးဘိုးကြီးဟာ Singapore မှာ ဖြတ်ဖောက်ချုပ်လိုက်တယ်တဲ့ ….။ ဒါကို ခင်ဗျားဘယ်လိုမြင်လဲ …။ ပြောင်းပေးလိုက်တဲ့ ဆရာဝန်မှမဟုတ်တာ .. ငါက ဘာမြင်ရမှာလဲ လို့ ပြန်မပြောနဲ့နော် …။ ကျွန်တော်ပြောချင်တာက ဒါကို ဘယ်လို ယူဆသလဲ …။ သား၊သမီးတွေအတွက် အရှက်ရစရာလား …။ ငါတို့ကို ခြောက်ကျပ်ခွဲတာပဲ …လို့ သားသမီးတွေယူဆမလား …… အဲဒါကြီးကို ခင်ဗျားလက်မခံနိုင်ရင်တောင် ဒါကြီးက ဖြစ်ပြီးသွားပြီ … ။ သဘာဝဘေးအန္တရာယ်လိုပဲ .. လောကကြီးမှာ ခင်ဗျားတို့ .. ကျွန်တော်တို့ မတတ်နိုင်တာတွေအများကြီးရှိတယ် …။ … ကျွန်တော်က မေးခွန်းတွေကို ဖောက်ခွဲတဲ့သူပဲဖြစ်တဲ့အတွက် အဖြေတွေလည်း နောက်ကျောမှာမရှိဘူး ။ အားတဲ့အခါ ခင်ဗျားတို့စဉ်းစားဖို့….။ ပျင်းနေမှာစိုးလို့ ပြဿနာတွေ တစ်နေ့တစ်နေ့ထိုင်ရှာပေးနေတဲ့သာမန်လူပါ …။ သာမန်လူဆိုတာ ကိုမောင်ဆင့်(common sense)လောက်သာရှိတဲ့ လူပြိန်းပေါ့ …။ အရပ်ထဲက သူလိုကိုယ်လိုလူပေါ့ …”\nthe gardener – ဘလော်ဂါ\nzthegardener.blogspot.com နိုဝင်ဘာ ၂၁\n“နိုင်ငံရေး ရည်ရွယ်ချက်နဲ့ သတင်းမီဒီယာလုပ်ရင် ဒါဟာ နိုင်ငံရေး သတင်းမီဒီယာ တစ်နည်း Activist journalist ပဲဖြစ်မယ်။ အဆင့်မြင့်တဲ့၊ စစ်မှန်တဲ့ ဂျာနယ်လစ်လို့ ယူဆလို့ မရဘူး။ ပြည်ပက Activist journalist တစ်ချို့က ပြည်တွင်း သတင်း မီဒီယာသမား စစ်စစ်တွေကို နှိမ့်ချလိုတဲ့ သဘောနဲ့ အပုတ်ချရေးနေတာတွေ တွေ့ရပါတယ်။ ဒါဟာ မလုပ်သင့်၊ မလုပ်ထိုက်တဲ့ ကိစ္စပါ”\n(ဓာတ်ပုံ – jennhsu)\n“မြန်မာ့နိုင်ငံရေးက ပွင့်လင်းမြင်သာ မရှိပါဘူး။ မူဝါဒဆုံးဖြတ်ချက်တွေက ဘယ်လို ချမှတ်နေမှန်း မသိကြရဘူး။ ဘယ်သူက ဘယ်ကိစ္စကို အာဏာပိုင်သလဲဆိုတာကလည်း မသေချာ လှပါဘူး။ အရင် ၀န်ကြီးချုပ်လုပ်ခဲ့တဲ့ ဗိုလ်ချုပ်ခင်ညွန့်လည်း အကျယ်ချုပ်ချခံရသလို၊ အရင်နိုင်ငံခြားရေး ၀န်ကြီးလုပ်ခဲ့သူ ဦးဝင်းအောင် လည်း အင်းစိန်ထောင်ထဲ သေဆုံးခဲ့ရပြီးတဲ့နောက်ပိုင်း အားလုံးက မင်းနားခစား ကမ်းနားသစ်ပင် ဖြစ်ကုန်ကြတယ်။ ရာထူး မပြုတ်ရေးက အရေးကြီးတယ်။ ဘာမှ စွန့်စားမလုပ်နဲ့ ဖြစ်လာ ကြတယ်။ သတင်းမှန်တွေက မရှိတော့ အားလုံးကောလာ ဟလတွေနဲ့ အားကိုးကြရတယ်။\nထင်ကြေးပေးရတာက အနုပညာဖြစ်လာသလို၊ တွက်ချက်ရတာကလည်း ချဲသမား ထီထိုးသူတွေလို ဖြစ်လာကြရတယ်”\nyaw-han-aung.blogspot.com နိုဝင်ဘာ ၂၂\n“နိုင်ငံတော်အစိုးရသည် လေဘေးဒဏ်ခံခဲ့ရသော ဒေသများ၌ ပြန်လည် ထူထောင်ရေး လုပ်ငန်းများကို ဖိဖိစီးစီးဖြင့် ဆောင်ရွက်နိုင်သကဲ့သို့ နိုင်ငံတော်၏ စေတနာမေတ္တာ အမြော်အမြင် ကြီးမားမှုကို ဒေသခံပြည်သူများ နားလည် သိရှိပြီး မိမိတို့၏ဒေသ ပြန်လည်ဖွံ့ဖြိုး တိုးတက်လာစေရေး အတွက် ကြိုးပမ်း အားထုတ်သွားကြရမည်”\nမြန်မာ့အလင်းသတင်းစာ အယ်ဒီတာ့ အာဘော်\nမြန်မာ့အလင်း၊ နိုဝင်ဘာ ၇\n“ကျေးလက်ဒေသရှိ စာသင်ကျောင်းများတွင် Multi- Media Classroom များ ဖွဲ့စည်း ထူထောင်ပေးထားပြီး ဖြစ်သည့် အတွက် သင်ယူမှု၊ သင်ကြားမှုနယ်ပယ်တွင် အချိန်ကာလနှင့်ဒေသ အကန့် အသတ်များကို ကျော်လွှားပြီး အီလက်ထရွန်နစ် နည်းပညာရပ်များ အကျိုးကျေးဇူးဖြင့် မြို့ပြနှင့် ကျေးလက် ပညာသင်ယူနိုင်မှု အခွင့်အလမ်းများ ညီညီမျှမျှ ဖြစ်ပေါ်လာလျက် ရှိနေပြီ”\n(ဓာတ်ပုံ-Chinese Embassy in Rgn)\nမြန်မာ့အလင်း၊ နိုဝင်ဘာ ၉\n“ကျုပ်တို့ အမျိုးသားရေးသမိုင်း အမြင်မှာတော့ အင်္ဂလိပ်နယ်ချဲ့တွေ ဆိုးဝါး အနိုင်ကျင့်တယ်ပေါ့ဗျာ။ ကိုယ့်ဘုရင် သခင်က တခြား လူမျိုးတွေကို သွားသိမ်းပိုက် အနိုင်ယူတာကျတော့ ပါးစပ်က အမြှုပ်တွေ ထတဲ့ အထိ ပီတိဖြာ တယ်။ ပြောလို့ ဂုဏ်ယူလို့ မဆုံးတော့ဘူး”\n(ဓာတ်ပုံ – ဧရာဝတီ)\nirrawaddy.org/bur နိုဝင်ဘာ ၁ဝ


ကချင်ပြည်နယ်နှင့် မန္တလေးတိုင်းဒေသကြီး အတွင်းရှိ အငယ်စား၊ အသေးစားနှင့် အလတ်စား စီးပွားရေး ? - Yangon Media Group\nကချင်ပြည်နယ်နှင့် မန္တလေးတိုင်းဒေသကြီး အတွင်းရှိ အငယ်စား၊ အသေးစားနှင့် အလတ်စား စီးပွားရေး ?\nအသေးစားနှင့်အလတ်စား စီးပွားရေးလုပ်ငန်းများ ဖွံ့ဖြိုးတိုးတက်ရေးလုပ်ငန်းများ ဖွံ့ဖြိုးတိုးတက်ရေးလုပ်ငန်း ကော်မတီကဦးဆောင်၍ ကချင် ပြည်နယ်နှင့် မန္တလေးတိုင်းဒေသကြီးအတွင်းရှိ အငယ်စား၊ အသေးစားနှင့် အလတ်စားစီးပွားရေးလုပ်ငန်းများ၏ ပထမကြိမ်ထုတ်ကုန်ပြပွဲနှင့်ပြိုင်ပွဲကို ဖေဖော်ဝါရီ ၂၃ ရက် မှ ၂၅ ရက်အထိ မန္တလေးမြို့ ချမ်း မြသာစည်မြို့နယ် (၇၃) လမ်းနှင့် မန္တလာသီရိဘောလုံးကွင်း၌ ကျင်းပလျက်ရှိကြောင်း သိရသည်။\n”ကချင်ပြည်နယ်နဲ့ မန္တလေးတိုင်းဒေသကြီးမှရရှိတဲ့ အငယ်စား၊ အသေးစားနှင့် အလတ်စား စီးပွား ရေးလုပ်ငန်းတွေရဲ့ ထုတ်ကုန်တွေ ဒေသထွက်ကုန်တွေကို လာရောက် ပြသထားပါတယ်။ ဒေသထွက်ထုတ် ကုန်ပစ္စည်း ဖန်တီးမှုစွမ်းရည်ပြိုင်ပွဲ ပါဝင်ပါတယ်”ဟု မန္တလေးတိုင်း ဒေသကြီး စက်မှုကြီးကြပ်ရေးနှင့် စစ်ဆေးရေးဦးစီးဌာနမှ တာဝန်ရှိသူတစ်ဦးက ပြောသည်။\nအဆိုပါပြပွဲနှင့် ပြိုင်ပွဲတွင် မန္တလေးဒေသနှင့် ကချင်ဒေသထွက် ရိုးရာအစားအစာနှင့် ကုန်ပစ္စည်းများ၊ စက်မှုလုပ်ငန်းသုံးပစ္စည်းများ၊ လယ်ယာသုံးပစ္စည်းများနှင့် စိုက်ပျိုးရေးလုပ်ငန်းခွင်သုံးပစ္စည်းများ၊ လျှပ်စစ်နှင့် IT နည်းပညာသုံးပစ္စည်းများ ပြခန်းနှင့်ဆိုင်ခန်းများ၊ ဟော ပြောပွဲများ၊ စကားဝိုင်းဆွေးနွေးပွဲများ၊ ချေးငွေရရှိရေးသိကောင်းစရာများ၊ ထုတ်ကုန်ပြပွဲများ ပါဝင်မည်ဖြစ်သည်။ အဆိုပါလုပ်ငန်းသုံးခု၏ ဒေ သထွက်ထုတ်ကုန်ပစ္စည်း ဖန်တီး မှုစွမ်းရည်ပြိုင်ပွဲတွင် ပထမဆု ငါးသိန်း၊ ဒုတိယဆု သုံးသိန်းနှင့် တတိယဆု နှစ်သိန်းချီးမြှင့်မည်ဖြစ်ကြောင်း သိရသည်။\nမိတ္ထီလာမြို့ ပေါက်ချောင်းဈေးကို စည်ပင်ဖြည့်စွက် ရန်ပုံငွေ ၄၉ သန်းကျော်ဖြင့် ဈေးရုံအသစ် ??\nနှစ်ပေါင်း ၁ဝဝ အတွင်း မော်စကိုမြို့တွင် အပြင်းထန်ဆုံး နှင်းကျဆင်းမှုနှင့် ရင်ဆိုင်နေရ\nပဲခူးရိုးမအတွင်း သစ်ခိုးထုတ်လုပ်မှုများ မပြုလုပ်နိုင်စေရန် တောတွင်းသစ်ထုတ် လမ်းဟောင်းမျာ??\nရွှေ့ပြောင်းလုပ်သားများအတွက် ပြည်တွင်း၌ အလုပ်အကိုင်အခွင့်အလမ်းများပေးနိုင်ရန် အုန်းသီး၊ ??\nမန္တလေး တိုင်းဒေသကြီးတွင် ယမန်နှစ်က သတ်မှတ်စည်းကမ်း မလိုက်နာသော ဆေးဆိုင် ၅၁ ဆိုင်ကို အရေးယူ?


စောင့်ကြည့်ခွေး – Min Thayt\nအန္တရာယ်ပေးနိုင်တဲ့ လက်နက်တွေ မရှိစေရအောင်\nဖယ်ရှားပစ်ဖို့ ကျွန်တော် အမြဲ လိုလားခဲ့တယ်။\nကိုင်း… လက်နှိပ်စက်တွေက စကြပါစို့ရဲ့….”\nဖရန့်ရိုက်။ (သတင်းစာဆရာများကို တိုက်ခိုက်သရော်တဲ့စကား)\nစာ – ၃၄ / နိုင်ငံရေး စာကိုး စကားကိုး – မောင်ဝံသ\nတကယ်တော့ ဖရန့်ရိုက်ကိုယ်တိုင်က၊ စာရေးဆရာဖြစ်သည်။ ဗိသုကာတစ်ယောက်လည်းဖြစ်သည်။ ၁၈၆၇ ခုနှစ် နှင့် ၁၉၅၉ ခုနှစ်အထိ လူ့ဘဝတွင် နေထိုင်သွားသည်။ သူ့အကြောင်းကို ကျနော် မသိ။ သူ့စကားကို တော့ အခုထိ မှတ်မိနေသေးသည်။ သူ့စကားဖြင့်၊ အတွေးနယ်ချဲ့မိသည်။\nအစိုးရမင်းတို့က၊ ကလောင်ကိုင်အစိုးရကို ကြောက်သတဲ့လား။ သို့တည်းမဟုတ် လက်နှိပ်စက်များကို ကြောက် သလား။ ယခုခေတ် စကားနှင့် ဆိုလျှင်၊ ကွန်ပြူတာ ကီးဘုတ်ပေါ်က လက်ချောင်းသွယ်သွယ်လေးများကို ကြောက်သလား။ ကွန်ပြူတာများကလည်း၊ ယခုခေတ်မှာ အပေါသား ကလား။ ကျနော်တို့ ကီးဘုတ်ခုံပေါ်က၊ လက်ချောင်းများကို အလွယ်တကူ မလှုပ်ရှားသင့်။ ဆင်ခြင်တုံတရားဖြင့် နှိပ်မှ ကောင်းမည်။\nအဲ… ပြောစရာရှိသေးသည်။ နှိပ်သင့်သည်ထင်သော ကီးဘုတ်ခလုတ်များကိုလည်း၊ နှိပ်ရန် တွန့်ဆုတ်မနေ သင့်။ နည်းပညာခေတ်မှာ၊ ကလောင်က နောက်ကောက်ကျနေလို့ မဖြစ်။ ရဲရင့်ပြတ်သားစွာ ဝံ့ဝံ့စားစား နှိပ်ရဲ သော ယုံကြည်မှု၊ ရိုးသားမှုများကို တည်ဆောက်သင့်သည်။\nစာနယ်ဇင်းကို စောင့်ကြည့်ခွေး (Watch Dog) လို့သုံးကြသည်။ အစိုးရမင်းတို့၏ လုပ်ရပ်များကို၊ ပြည်သူလူထု မျက်ခြေမပြတ်သွားအောင် အချိန်နှင့်တစ်ပြေးညီ၊ အသိပေး လက်တို့ပေးနေရသော တာဝန်ကို စာနယ်ဇင်း သမားများက ယူသည်။ စာနယ်ဇင်းနှင့်ပက်သက်ပြီး၊ ရွှေဥဒေါင်း၊ ပီမိုးနင်း၊ မောင်ဝံသ၊ လူထုစိန်ဝင်းတို့၏ ညွှန်း ချက်၊ မှတ်ချက် ရေးသားချက်များကို ကျနော် အမြဲ စုစည်းခဲ့သည်။ မှတ်စုစာအုပ် ၁၆ အုပ်လောက်မှာ၊ ၃ အုပ် လောက်က၊ စာနယ်ဇင်းနှင့်ပက်သက်သော မှတ်စုများက အပြည့်။\nစာရေးခြင်းသည်၊ ကျနော့် ငယ်ချစ်ဦး ဆိုလျှင်၊ နိုင်ငံရေးသည် ကျနော့်ဇနီးဖြစ်သည်။ စာနယ်ဇင်းမှာ၊ အဝေးက လွမ်းနေရသည့်၊ ရင်ခုန်စရာ မိန်းမပျိုတစ်ယောက်။ လက်ရှိအလုပ်ကို တစိုက်မတ်မတ်လုပ်နေသည့်တိုင်၊ စာနယ်ဇင်းနယ်ပယ်က အဖြစ်အပျက်များကို ကျနော် မကြာခဏ ငဲ့ကြည့်ဖြစ်သည်။ သံယောဇဉ်ဖွဲ့ထုံးက၊ ကြိုး ညှိနေသကိုး။\nကျနော့်အတွက်၊ အဝေးက ရင်ခုန်စရာ မိန်းမပျိုသည်၊ နိုင်ငံရေးဝဲဩဃထဲမှာ ပိုက်ကွန်မှာ ငြိလျက် ထိလျက်။ ကျနော် ကူညီချင်သည်။ ကျနော် ပြောချင်သည်။ ကျနော် ရေးချင်သည်။ ကျနော် အကြံပြုချင်သည်။ သို့သော် ထိုသူနှင့် ကျနော်က၊ တိုက်ရိုက်မသက်ဆိုင်။ ကူချင်သည်ပြောသော်လည်း၊ စာနယ်ဇင်းနှင့်ပက်သက်၍ ကျနော့် မှာ လောက်လောက်လားလား စွမ်းရည်ကား မရှိ။ တိုက်ရိုက်ရေးရ ပြောရဖို့လည်း၊ ကျနော့် တရားဝင် ချစ်သူ မဟုတ်။ အဝေးက ရင်ခုန်နေရသော မိန်းမပျို။\nသည်လို သံယောဇဉ်ကြောင့်၊ စာနယ်ဇင်းနှင့် ဆက်နွှယ်သည့် စာ နှစ်ပုဒ် သုံးပုဒ် လောက် ကျနော်ရေးဖြစ်ခဲ့ သည်။ သည်းခံနားလည်ကြပါကုန်။ ကျနော် စာနယ်ဇင်းသမား မဟုတ်ပါ။ သံယောဇဉ်ကြိုးမဖြတ်နိုင်ဘဲ မနေနိုင် ၍ လက်က,ရေးဖြစ်နေခြင်း ဖြစ်သည်။\nလူထုစိန်ဝင်းက၊ စာနယ်ဇင်းနှင့် ပက်သက်ပြီး ပြတ်ပြတ်သားသားပြောသည်။\n“စာနယ်ဇင်းမှန်ရင်၊ ဟုတ်တာ၊ မှန်တာကိုသာ ရေးတယ်။ အချည်းနှီး အကျိုးမဲ့ ဖြစ်တာကို မရေးဘူး။ လူတွေ အတွက်၊ နိုင်ငံအတွက် အကျိုးရှိစေတာတွေကိုသာ ရေးတယ်။ ဘယ်ပုဂ္ဂိုလ်၊ ဘယ်ပါတီ အဖွဲ့အစည်းရဲ့ လက် ကိုင်တုတ်မှ မဟုတ်ဘူး။ တုတ်ဖြစ်ခြင်း ဖြစ်ရင်၊ ပြည်သူလူထုရဲ့ လက်ထဲက ဝါးရင်းတုတ် သာ ဖြစ်လိမ့်မယ်။” လို့ ပြတ်ပြတ်သားသားပြောသည်။\nလူထုစိန်ဝင်း၏ စာကို ကြိုက်၍ ကျနော့် မှတ်စုမှာ ရေးခဲ့သည်။ ရေးသည့် မှတ်စု ရက်စွဲက၊ ၁၆ ၊ ဖေဖော်ဝါရီ ၊ ၂၀၁၂။\nလူထုစိန်ဝင်း ပြောသော ဝါးရင်းတုတ်များဖြစ်လျှင်၊ မည်မျှပင် ကောင်းကြမည်နည်း။ ကျနော်တို့မှာ၊ ခွေးဘဝမှ ကျီးဘဝသို့ မရောက်သင့်။ အာနေ၍ ဘာမှ ထူးမည် မဟုတ်။ ဝါးရင်းတုတ်နှင့် ရိုက်လိုက်ကြဖို့ ကောင်းသည်။ သည်ဝါးရင်းတုတ်ကို မည်သူ ကောက်ကိုင်မည်နည်း။ ကောက်ကိုင်မည့်သူကို ကျနော် မျှော်နေသည်။ ကျနော် လည်း မကိုင်ရဲ။ မကိုင်ရဲဆို… ကျနော်က ကြောက်တတ်သည်။ ကြောက်တတ်သူများက၊ စာနယ်ဇင်းနယ်ပယ် နှင့် မကိုက်။ သတ္တိ၊ ဗျတ္တိနှင့် ဆင်ခြင်တုံတရားကြီးသူတို့သာ စာနယ်ဇင်း နယ်ပယ်နှင့် ကိုက်လှသည်။\nဆရာကြီး လူထုစိန်ဝင်း၏ စာက ကျနော့် မှတ်စုထဲတွင် ထပ်ရောက်နေသေးသည်။ မှတ်စုထဲမှာ၊ မင်နီနဲ့ ရေး ထားသည့် မှတ်စု။ ဘာ့ကြောင့် မင်နီနှင့် သုံးပြီး ရေးလိုက်သည်ကို ကျနော် မသိ။ ဘာတဲ့…. ပေါ်ပြူလာဖြစ်ဖို့ လွယ်တယ်….တဲ့။\n“လောကမှာ၊ ခဏပန်း နာမည်ကြီးအောင် ပေါ်ပြူလာဖြစ်အောင် လုပ်ဖို့ မခက်ပါဘူး။ လမ်းမပေါ်မှာ ရိုးရိုးသား သား၊ လမ်းလျှောက် မသွားဘဲ၊ ကင်းမြီးေကောက် ထောင်ပြီး လျှောက်သွားပြလိုက်ပါလား။ ချက်ချင်း လက်ငင်း နာမည်ကြီး ပေါ်ပြူလာ ဖြစ်သွားမှာပေါ့…. ဒါပေမယ့်… နောက်ကွယ်မှာ ပေါချာချာလို့ ကောက်ချက်ချမှာ သေချာ တယ်…။” လို့ ဆရာကြီးက ရေးသည်။\nလက်က ထွက်မည့် စာတစ်ကြောင်းအတွက် အတွေးပေါင်းတစ်သောင်း လိုချင်လိုမည်။ ကျင့်ဝတ်ပေါင်း တစ်ရာ လိုချင် လိုမည်။ စာဟူသည် စကားနှင့် မတူ။ စကားသည် လေထဲတွင် ပျောက်ဆုံးသွားသည်။ စာဟူသည်ကား၊ ကျန်နေခဲ့သည်။ သမိုင်းနှင့် ချီ၍ မှတ်တမ်း၊ သက်သေပြချက်အဖြစ် ကျန်ခဲ့သည်။ ကျနော်တို့ လက်မှ စကားလုံး များသည် အလွယ်တကူ ထွက်မကျသင့်။ ချင့်ချိန်သော၊ အကျိုး အကြောင်းအကျိုး နှင့် ဆင်ခြင်တုံတရားကို ဖြတ်ပြီးမှ ဖြတ်သန်းလာသော စကားလုံးများဖြစ်လျှင်၊ မည်မျှ ကောင်းပါမည်နည်း။\nကွန်မြူနစ်တို့ လက်စွဲသုံးသော “က သုံးလုံး” ကို မှီးချင်သည်။\nစာနယ်ဇင်းသမားတို့ လက်က ထွက်သောစာများသည်၊\n“အကြောင်းအကျိုးရှိရမည်။ အကျိုးအမြတ်ရှိရမည်။ အကန့်အသတ်ရှိရမည်။”\nလူထုစိန်ဝင်းက ထပ်၍ ဟောသေးသည်။ “စာနယ်ဇင်းလုပ်ငန်းဆိုတာ သာသနာပြုလုပ်ငန်းလို အကျိုးဆောင် လုပ်ငန်းဖြစ်တယ်။ ရိုးသားစွာနဲ့ လူ့လောက အကျိုးဆောင်သူကိုသာ စာဖတ်ပရိတ်သတ်က လေးစားယုံကြည် တယ်။”\nကျနော်တို့ မြန်မာတွေ၏ အကျင့်ဆိုးတွေ ရှိသည်။ အလှူအတန်းလုပ်လျှင်၊ လူသိစေချင်သည်။ အလှူက နည်း နည်း၊ ဓာတ်စက်က လော်က ကျယ်ကျယ်။ ရှစ်ခွင်တစ်ပြင်လုံးကို လော်သံက ထိုးဖောက်လျက်။ အလှူအတန်း ကို ပကာသနဖက်ပြီး လုပ်သည်။ ပရဟိတကို၊ ပုဂ္ဂိုလ်ရေးအသိအမှတ်ပြုခံရမှုအတွက် လူရှေ့သူရှေ့ လုပ်ပြ သည်။ အများသိနိုင်သော ဓာတ်ပုံကြီးများ တင်၍ တိုက်ပုံဝတ်ပြီး ပေါက်ပြားကိုင်သော သူများ မြင်ဖူးလိမ့်မည် ထင်သည်။ ယောင်ပြများ အတော်ပေါသော ဗမာ။\nကျနော်တို့က ရိုးသားသင့်တယ်လို့ မညှိနှိုင်း။ ရိုးသားရမည်။ ဤအလုပ်၊ သည်အလုပ်ကို လုပ်လျှင် ရိုးသားရ မည်။ မည်သူ့ကိုမျှ မရိုးသားလျှင် နေပါစေ၊ ကိုယ့်ကိုယ်ကို ရိုးသားရမည်။ ကလောင်ကိုင်သော လက်က ရိုးသား ရမည်။ ရိုးသားမှုဖြင့် ထွက်ကျလာသော မင်ခြစ်ကောက်ကြောင်းများကို၊ ပြည်သူတို့က ရဲရဲတောက် ထောက်ခံ လိမ့်မည်။ ပြောသာပြောရသည်။ ပြည်သူကလည်း ဖာသိဖာသာက အများသား။ မည်သို့ပင်ဖြစ်စေ၊ ကျနော်တို့ ကိုင်သော ကလောင်ကို ကျနော်တို့ လေးစားရမည်။ ကလောင်ကိုင်သူတို့ ကိုယ်တိုင်မှ မလေးစားလျှင်၊ မည်သူ က၊ ကလောင်ကို လေးစားပါတော့မည်နည်း။\nကျနော်တို့ ဘုရားရှိခိုးလျှင်၊ အရှေ့အရပ်၌ ရှိသော… အနောက်ရပ်၌ ရှိသော ဝေနေယျသတ္တဝါများ၊ အထက် ဘဝဂ်မှသည် အောက် အဝီစိတိုင်အောင် မေတ္တာပို့တတ်ကြသည်။ အိမ်စောင့် နတ်၊ ယာစောင့်နတ်၊ မြို့စောင့် နတ်၊ အပါအဝင် ရေအိုးစင်စောင့်နတ်အထိပါ, ပါသေးသည်။\nအုပ်ချုပ်ရေး၊ တရားရေး၊ ဥပဒေပြုရေးတို့ကို စောင့်ကြည့်နေသော ပြည်စောင့်နတ်ကို မေတ္တာပို့ဖို့ မေ့နေသည်။ ကျနော်သည်စာကို ရေးခြင်းသည် တတိယလူနေရာမှ ရေးခြင်းဖြစ်သည်။ အစိုးရကို ပြည်သူက ထိန်းရမည်။ အစိုးရကို မီဒီယာက ထိန်းရမည်။ မီဒီယာကိုလည်း အစိုးရ ထိန်းသင့်သည်။ အစိုးရနှင့် မီဒီယာကို ပြည်သူက ထိန်းသင့်နေသေးသည်။ ကျနော်တို့မှာ ပြည်စောင့်နတ် စစ်စစ်လိုသည်။ ထို့အတူ၊ အာမခံချက်ရှိသော စာနယ်ဇင်း လွတ်လပ်ခွင့်လည်း ရှိဖို့လိုသည်။ လူထုစိန်ဝင်းက ထပ်ပြောသေးသည်။\n“အကြွင်းမဲ့ လွတ်လပ်ခွင့်ဆိုတာ လုံးဝ မရှိသင့်တဲ့ အရာ ဖြစ်တယ်” လို့ ပြတ်ပြတ်သားသားပြောသည်။ ကျင့်ဝတ်များဖြင့်၊ ထုံမွှမ်းထားသော လွတ်လပ်ခွင့်ကို ကျနော်တို့ ကိုင်စွဲကြစို့။ ဤသို့ကျင့်သုံးပါလျက်၊ လွတ်လပ် ခွင့်ကို ကန့်သတ်လျှင်လည်း၊ ဝါးရင်းတုတ်များ ကိုင်လိုက်ကြတော့။ ကျနော်တို့ ကိုယ်တိုင်ကလည်း၊ စာနယ်ဇင်း သမား စစ်စစ်၊ အစိုးရ စစ်စစ်၊ ပြည်သူ စစ်စစ် ဖြစ်အောင် ကျင့်ကြံနေထိုင်ကြစို့။\nညနေ ၃း၀၃\n၁၈ ၊ ဇွန်လ၊ ၂၀၁၇\nTagged Media, Quotation, Social Culture, Society\nPrevious post စကားလုံးတစ္ဆေခြောက်ခြင်း\nNext post ဒီကလေးတွေ


လူငယ်နှင့် ဂိမ်းစွဲလန်းမှု | Myanmar Gazette News Media Forum Network\nHome » Copy/Paste » လူငယ်နှင့် ဂိမ်းစွဲလန်းမှု\nယနေ့ခေတ်လူငယ်တော်တော်များများ ဂိမ်းဆိုင်တွေမှာစုနေတာ တွေ့ရတယ်။ အချိန်၊ပိုက်ဆံ၊အကျိုးရှိလှတဲ့ အရည်အချင်းတွေကို ဂိမ်းဆိုင်မှာပဲ ကုန်နေကြတာတွေ့ရတယ်ဗျာ…။တော်တော်များများ ဟာ ဂိမ်းကိုနေ့မအိပ်၊ညမအိပ် ဘဲကိုဆော့နေကြတာ။ ကျောင်းချိန်တွေလည်းမတက်၊ အိမ်အလုပ်တွေလည်းမကူ၊ အချိန်ပြည့် ဂိမ်းကိုပဲ ဆော့နေကြတာ အနာဂါတ်မြန်မာနိုင်ငံကြီးအတွက် ရင်လေးစရာပါ။ မိဘကတော့ ကျောင်းစာအုပ်ဖိုး၊ကျူရှင်ဖိုး ပေးလိုက်ကြတာပါပဲ။ ဒါပေမယ့် လူငယ်တော်တော်များများကတော့ အဲဒီငွေတွေကို ဂိမ်းထဲမှာပဲ မြုပ်နှံလိုက်တြတယ်။ အစစအရာရာမှာ တစ်ခြားနိုင်ငံတွေထက် နိမ့်ကျနေတဲ့ ကျွန်တော်တို့ နိုင်ငံဟာ ဒီလိုပုံသာ လူငယ်တွေ ဖြစ်နေရင် တိုးတက်ဖို့ရာ မမြင်ဟု ပင်ဆိုချင်ပါတယ်။ အရေးကြုံရင် မြန်မာလူငယ်တွေ သက်လုံကောင်းနေဖို့ လိုအပ်နေပါတယ်။ ဖွံ့ဖြိုးပြီးနိုင်ငံတွေမှာ အသက် ၁၉၊၂၀ဆို အလုပ် လုပ်နိုင်နေကြပါပြီ။ ကျွန်တော်တို့ နိုင်ငံမှာတော့ ဂိမ်းဆိုင်ထဲမှာ ရှိနေကြသေးတယ်လို့ ထင်ပါတယ်ဗျာ…။ အနာဂါတ်တာဝန်ကို လွဲပြောင်းယူကြမယ့် လူငယ်တွေ ပြင်ဆင်ချိန်တွေ ရှိပါသေးတယ်။ မောင်တို့ ကြိုးစားကြစမ်းပါကွာ…..တိုးတက်ရာတိုးတက်ကြောင်းကို ယခုချက်ချင်းပင် လုပ်ဆောင်သင့်ကြပါတယ်ဗျာ….။\nအင်း… ဘယ်လိုပြောရမလဲ… တခြား တိုင်းပြည်တွေနဲ့ ယှဉ်လျှင်တော့ … လူငယ်တွေရဲ့ တိုးတက်နှုန်း ကွာချင်ကွာလိမ့်မယ် … ဒါပေမဲ့လည်း … အများကြီး မမှန်းပါနဲ့ … အခြေနေက မတူလို့ပါ … လုပ်ကိုင်နိုင်ခွင့် အခွင့်ရေး မတူညီလို့ပါပဲ .. ။\nဂိမ်းကစားတာက မူးယစ်ဆေးသုံးတာ … ကာမဂုဏ်ခံစား ပျော်ပါးနေတာ ၊ သောက်စား မူးရစ်ရမ်းကားနေတာထက်စာလျှင်တော့ … တော်သေးတယ်လေ … ။\nနွယ်ပင်ကတော့ သူငယ်ချင်းတွေနဲ့ ဘီယာဆိုင်ထိုင်တာထက် ဂီမ်းဆိုင်သွားတာကို\nပိုပြီးသဘောကျတယ် . နေ့တိုင်းတော့ မဟုတ်ဘူးပေါ့ ……….\nဂိမ်းမကစားနဲ့ဆိုရင် အချိန်ကို တစ်ခြား အကျိုးရှိအောင် မည်သို့မည်ပုံ အသုံးချရမည်နည်း?\nကျွန်တော်ကိုယ်တိုင်လဲ ဂိမ်းကစားပါတယ်… ဒါပေမယ့် ဂိမ်းအလွန်အကျွံကစားတာကို အားမပေးပါဘူး။\nတစ်ခြား လုပ်စရာမရှိလို့ ဂိမ်းကစားကြတာ အားပေးပါတယ်… အနည်းဆုံး မကောင်းတာ လုပ်ဖို့ အချိန်မရဘူးပေါ့။ (အကောင်းမြင်စိတ်နဲ့ ကြည့်ပေးလိုက်တာ)\nဒါပေမယ့်… လုပ်စရာရှိတာ မလုပ်ဘဲ၊ ကျောင်းချိန်ပျက်၊ အလုပ်ပျက်၊ သင်တန်းပျက်၊ ကိုယ့်တိုးတက်ရာတိုးတက်ကြောင်း ပျက်စီးအောင်လောက်ထိ နေ့နေ့ညည ကစားတာကို အားမပေးပါဘူး.. (ဘ၀တူ သူငယ်ချင်းများ အားလုံးအတွက်ပါ။)\nဘာဖြစ်လို့လဲ ဆိုတော့ ကျွန်တော်ကိုယ်တိုင်လဲ အချိန်တော်တော်များများ ကုန်ခဲ့ဘူးလို့ပါ။ အချိန်ဆိုတာ ပြန်မရပါဘူး။\nဂိမ်းဆော့တာလောက်ဆိုရင်တော့ သိပ်ပြသနာမရှိသေးပါဘူး။ ဂိမ်းစွဲလမ်း ပြီဆိုရင်တော့ တော်တော်ကြီးသွားပြီဗျ။ ပထမဆုံးအချိန်ကုန်မယ်။ ကျောင်းသားဆို ပညာရေးထိခိုက်လာမယ်။ အရွယ်ရောက်ပြီးအလုပ်ထဲဝင်သူဆို အလုပ်မှာထိခိုက်လာမယ်။ ပြီးရင် ကျန်းမာရေး (အထူးသဖြင့် မျက်စိ) ထိခိုက်လာမယ်။ ဘာတစ်ခုမှ ကောင်းကျိုးမပေးပါဘူး။ အီးတုံး (ဟွန့် နံလိုက်တာ ) (တားကချစ်လို့ စတာချိတ်ချိုးရဘူးနော်) ပြောသလိုဆို ရင်တော့လည်း အဲဒီအမြင်နဲ့ ဟုတ်ပါတယ်။ တစ်ခါတလေတော့လည်း entertainment အနေနဲ့ ပဲဖြစ်ဖြစ်၊ စိတ်ထွက်ပေါက်တစ်ခုအနေနဲ့ ပဲဖြစ်ဖြစ်


Hepatitis B (အသည်းရောင်အသားဝါ ဘီ ရောဂါ) - Hello Sayarwon\nHepatitis B (အသည်းရောင်အသားဝါ ဘီ ရောဂါ)\nHelloSayarwon » ကျန်းမာရေး အခြေအနေများ » ကျန်းမာရေးအားလုံး » ကျန်းမာရေးအခြေအနေများ » Hepatitis B (အသည်းရောင်အသားဝါ ဘီ ရောဂါ)\nHepatitis B (အသည်းရောင်အသားဝါ ဘီ ရောဂါ) ကဘာလဲ။\nအသည်းရောင်အသားဝါဘီရောဂါ သည် ကူးစက်တတ်သောအသည်းရောဂါဖြစ်သည်။ ၎င်းသည် အသည်းရောင်အသားဝါ ဘီပိုး (HBV) ကြောင့်ဖြစ်ပွားခြင်း ဖြစ်သည်။ ၎င်းပိုးသည် အသည်းကိုသက်ရောက်မှုရှိစေသော ပိုးများထဲမှ တစ်မျိုးဖြစ်သည်။ အသည်းရောင်အသားဝါဘီတွင် ပုံစံနှစ်မျိုးရှိ၏။\n• ရုတ်တရက် အသည်းရောင်အသားဝါဘီရောဂါ\nအချိန်တိုသောရောဂါဖြစ်ပြီး HBV ပိုးနှင့်ထိတွေ့ပြီးနောက် ပထမ ၆ လအတွင်းဖြစ်ပေါ်တတ်သည်။ ဒီရောဂါသည်နာတာရှည်ရောဂါအဖြစ်သို့ပြောင်းသွားနိုင်စွမ်းရှိပါသည်။ အမြဲတမ်းတော့ မဟုတ်ပါ။\n• နာတာရှည် အသည်းရောင်အသားဝါဘီရောဂါ\nဒီရောဂါသည် ကာလကြာရှည် ဖြစ်ပွားသောရောဂါဖြစ်ပြီး လူတစ်ယောက်၏ ခန္ဓါကိုယ်၌ ဗိုင်းရပ်ပိုးကျန်ရှိနေသည့်အခါတွင် ဖြစ်ပေါ် တတ်သည်။\nHepatitis B (အသည်းရောင်အသားဝါ ဘီ ရောဂါ) က ဘယ်လောက်အဖြစ်များသလဲ\nရုတ်တရက် အသည်းရောင်အသားဝါဘီသည် အရွယ်ရောက်ပြီးသူများတွင် အဖြစ်များ၏။ နာတာရှည်ရောဂါသည် မွေးကင်းစနှင့် ကလေးများတွင် အရွယ်ရောက်ပြီးသူများထက် ပိုအဖြစ်များသည်။\nWHO အချက်အလက်များအရကမ္ဘာတွင် အသည်းရောင်အသားဝါဘီရောဂါရှိသူပေါင်း သန်းနှစ်ထောင်ခန့်ရှိသည်ဟုဆိုသည်။ ထိုအထဲမှ အာရှပစိဖိတ်ဒေသတွင် သန်း ၂၅၀ သောလူများသည် HBV ပိုးနာတာရှည်ကူးစက်မှု ခံစားနေရပါသည်။\nHepatitis B (အသည်းရောင်အသားဝါ ဘီ ရောဂါ) ရဲ့လက္ခဏာတွေကဘာတွေလဲ\nအသည်းရောင်အသားဝါဘီကို “တိတ်တဆိတ်လူသတ်သမား”ဟုခေါ်သည်။ အဘယ်ကြောင့်ဆိုသော် လူအများစုတွင် လက္ခဏာ မပေါ်တတ်သောကြောင့် ရောဂါတိုးပွားမှုကို နှစ်များစွာကြာသည်အထိမသိနိုင်သောကြောင့်ဖြစ်သည်။\n• ဝမ်းအရောင်ဖျော့ခြင်းရွှံ့စေးလို ဝမ်းအရောင်များသွားခြင်း\n• spider angiomas ဟုခေါ်သောပင့်ကူပုံစံသွေးကြောကွက်များအရေပြားတွင်ပေါ်လာခြင်း\nပြင်းထန်သောရောဂါသည် အသည်းခြောက်ခြင်းကိုဖြစ်စေပြီးရေဖျဉ်းဆွဲခြင်းနှင့် အသည်းပျက်ခြင်းကိုဖြစ်စေနိုင်ပါသည်။\nအထက်တွင် ဖော်ပြထားသည့်အထဲမှာ မပါဝင်သေးသော အခြားလက္ခဏာများလည်း ရှိနိုင်ပါသေးသည်။ အကယ်၍ ကိုယ့်ဆီတွင် ရောဂါလက္ခဏာတစ်ခုခုများ ရှိနေမလားဆိုပြီး စိုးရိမ်နေမယ်ဆိုပါက ဆရာဝန်နှင့်ဆွေးနွေးတိုင်ပင်သင့်ပါသည်။\nသင့်ဆီမှာအထက်ဖော်ပြပါ ရောဂါလက္ခဏာတွေထဲမှ တစ်ခုခုများရှိနေမယ်ဆိုလျှင် သို့မဟုတ် မေးခွန်းတစ်ခုခုရှိနေမယ်ဆိုလျှင် ဆရာဝန်နှင့်တိုင်ပင်ဆွေးနွေးပါ။ လူတိုင်း၏ခန္ဓါကိုယ်တုံ့ပြန်မှုသည် မတူညီနိုင်ပါ။ သင့်အခြေအနေအတွက် ဘာအကောင်းဆုံးလဲဆိုတာကို သင့်ဆရာဝန်နှင့် တိုင်ပင်တာက အကောင်းဆုံးပါပဲ။\nထို့အပြင် သင်သည် ဘီပိုးနှင့်ထိတွေ့မိလိုက်ပြီဟု ယူဆပါက ဆရာဝန်နှင့်ဆက်သွယ်ပါ။ ကာကွယ်ကုထုံးကိုပိုးနှင့်ထိပြီး ၂၄ နာရီ အတွင်း ခံယူရရှိပါက ဖြစ်ပွားနိုင်ချေကို လျှော့ချပေးနိုင်ပါသည်။\nHepatitis B (အသည်းရောင်အသားဝါ ဘီ ရောဂါ) ကိုဘာတွေကဖြစ်စေသလဲ\nအကြောင်းရင်းသည် အသည်းရောင်အသားဝါဘီ ဗိုင်းရပ်စ်ပိုးကြောင့်ဖြစ်သည်။ ဒီဗိုင်းရပ်စ်သည် ရောဂါရှိသောသူနှင့် လိင်ဆက်ဆံလျှင်ကူးတတ်ပြီး မသန့်သည့်ဆေးထိုးအပ်များမှလည်း ကူးနိုင်သည်။ ကူးစက်ထားသောသွေးနှင့် အခြားခန္ဓါကိုယ်မှထွက်သည့် အရည်များ (ဥပမာ – သုက်ရည်၊ မိန်းမကိုယ်အရည်၊ နို့ရည်၊မျက်ရည်၊ တံတွေးနှင့် အနာများမှအရည်များ) မှတစ်ဆင့် ဗိုင်းရပ်စ်ပိုးကူးနိုင်သည်။ ရောဂါပိုးရှိသော ကိုယ်ဝန်ဆောင်မိခင်မှလဲ ကလေးဆီသို့ကူးစက်နိုင်သည်။\nငါ့ဆီမှာ Hepatitis B (အသည်းရောင်အသားဝါ ဘီ ရောဂါ) ဖြစ်နိုင်ခြေကိုဘာတွေက မြင့်တက်စေသလဲ\nအသည်းရောင်အသားဝါဘီသည် ကူးစက်ခံထားရသောသူ၏ သွေး၊ သုက်ရည် သို့မဟုတ် ခန္ဓါကိုယ်မှ ထွက်သောအရည်များနှင့်ထိမိလျှင် ကူးစက်နိုင်ပါသည်။ အောက်ပါအကြောင်းအရာများရှိနေလျှင် အသည်းရောင်အသားဝါဘီရောဂါ ကူးစက်ခံရနိုင်ချေ များစေပါတယ်။\n• လိင်ဆက်ဆံဖက်များစွာနှင့် (သို့) အသည်းရောင်အသားဝါဘီပိုး ကူးစက်ခံထားရသူနှင့် အကာအကွယ်မဲ့လိင်ဆက်ဆံခြင်း\n• အကြောဆေးထိုးရာတွင် အပ်များကိုမျှဝေသုံးစွဲခြင်း\n• နာတာရှည်အသည်းရောင်အသားဝါဘီ ရောဂါ ရှိသူနှင့် အတူနေထိုင်ခြင်း\n• အသည်းရောင်အသားဝါဘီပိုးရှိသောမိခင်၏ ကလေး\n• လူသွေးများနှင့်ထိတွေ့ရသည့်အလုပ် လုပ်နေရခြင်း\n• အာဖရိက၊ အာရှအလယ်ပိုင်းနှင့် အရှေ့တောင်အာရှ၊အရှေ့ဥရောပဒေသများကဲ့သို့သောဘီပိုးကူးစက်မှု များသည့်နေရာများသို့ ခရီးသွားခြင်း\nအထက်ပါဖြစ်ပွားနိုင်ချေကို မြင့်မားစေသည့်အချက်များမရှိရုံနှင့် သင်ဘီပိုးမကူးစက်တော့ပါဟု ယူဆ၍မရပါ။ ဒီအချက်များသည် ကိုးကားရန်အတွက်သာ ဖြစ်သည်။ အသေးစိတ်သိလိုပါက မိမိ၏ဆရာဝန်နှင့် တိုင်ပင်ဆွေးနွေးပါ။\nHepatitis B (အသည်းရောင်အသားဝါ ဘီ ရောဂါ) ကို ဘယ်လိုအတည်ပြုပါသလဲ\nသင့်၏ဆရာဝန်သည်သည် သင့်မှာဘီပိုးရှိနေကြောင်းသံသယရှိလျှင် သင့်ကိုစမ်းသပ်စစ်ဆေးပြီးသွေးစစ်ခိုင်းနိုင်ပါသည်။ သွေးစစ်မှုများသည် ခန္ဓါကိုယ်တွင် ဗိုင်းရပ်စ်ပိုးရှိမရှိရုတ်တရက်လား၊ နာတာရှည်လားသိရှိနိုင်သည်။ သင့်၏ဆရာဝန်သည် အသည်းမှအသားစကိုယူပြီးအသည်းပျက်စီးမှုရှိမရှိစစ်ဆေးကောင်းစစ်ဆေးနိုင်ပါသည်။ ဒီစစ်ဆေးမှုတွင် ဆရာဝန်က အပ်နှင့်အရေပြားကိုဖောက်ပြီးအသည်းဆီသို့ချိန်ကာအသားစယူပြီနောက် ဓါတ်ခွဲစမ်းသပ်ရန် ပို့ပါလိမ့်မည်။\nHepatitis B (အသည်းရောင်အသားဝါ ဘီ ရောဂါ) ကို ဘယ်လိုကုသပါသလဲ\nဘီပိုးနှင့်ထိတွေ့မိသည်ကိုသိသည်နှင့် ဆရာဝန်ဆီချက်ချင်းသွားပါ။ သင်ကာကွယ်ဆေးမထိုးရသေးလျှင်၊ ထိုးထားလားမသေချာလျှင် (သို့)ကာကွယ်ဆေးကိုတုံ့ပြန်မှုမပြသေးလျှင် ဘီပိုးခုခံဆေး (hepatitis B immunoglobulin)ကို ဗိုင်းရပ်စ်နှင့်ထိပြီး ၁၂ နာရီအတွင်းထိုးပါက အသည်းရောင်အသားဝါ ဘီရောဂါဖြစ်ပွားမှုကို ကာကွယ်ပေးနိုင်ပါသည်။ ထိုအချိန်၌ သင်ဆေးမထိုးထားလျှင် ရုတ်တရက် (သို့)နာတာရှည် အသည်းရောင်အသားဝါဘီရောဂါ ဖြစ်ပွားနိုင်ပါသည်။ သင်ကူးစက်ခံရသောပုံစံပေါ်မူတည်ပြီးကုသမှုများရှိပါသည်။\nHepatitis B. (2008, August). World Health\nOrganization. http://www.who.int/mediacentre/factsheets/fs204/en/. Access date July 24, 2016.\nHepatitis B. (2011, February 23). Canadian Centre for Occupational Health and Safety. http://www.ccohs.ca/oshanswers/diseases/hepatitis_b.html. Access date July 24, 2016.\nHepatitis B Vaccine. (n.d.). Centers for Disease Control and\nPrevention. http://www.cdc.gov/vaccines/pubs/vis/downloads/vis-hep- b.pdf. Access date July 24,\n(n.d.). KidsHealth.org. http://kidshealth.org/teen/sexual_health/stds/std_hepatitis.html. Access\ndate July 24, 2016.Ferri, Fred. Ferri’s Netter Patient Advisor. Philadelphia, PA: Saunders / Elsevier, 2012. Print.\ndate July 24, 2016.


လိုဆယ်ဆိုအပေါ် ယုံကြည်မှုအပြည့်ရှိကြောင်း ပီအက်စ်ဂျီနည်းပြပြောကြား - FOX Sports Asia\nလိုဆယ်ဆိုအပေါ် ယုံကြည်မှုအပြည့်ရှိကြောင်း ပီအက်စ်ဂျီနည်းပြပြောကြား\nပီအက်စ်ဂျီအသင်းအနေနဲ့ ပြင်သစ်ကွင်းလယ်ကစားသမား လာဆန်နာဒိုင်ယာရာ ကို ခေါ်ယူမည်ဖြစ်ကြောင်း သတင်းတွေထွက်ပေါ်လာတဲ့အချိန်မှာပဲ လက်ရှိကွင်းလယ်ကစား သမား လိုဆယ်ဆို အနေနဲ့ အကောင်းဆုံးခြေစွမ်းပြကစားနိုင်ဖုို့ ယုံကြည် ထားကြောင်း နည်းပြ အမ်မရီကပြောကြားလိုက်ပါတယ်။\nပီအက်စ်ဂျီအသင်းရဲ့ ကွင်းလယ်ကစားသမား သီယာဂိုမော့တာဟာ ပြီးခဲ့တဲ့ပွဲစဉ်မှာရရှိ ခဲ့တဲ့ ခြေသလုံးကြွက် သားဒဏ်ရာကြောင့် လာမယ့်ပွဲစဉ်တွေကို လွဲချော်ဖွယ်ရှိနေပါတယ်။\nတနင်္ဂနွေနေ့က ရိန်းစ် အသင်းကို (၆)ဂိုး (၁)ဂိုးနဲ့ အနိုင်ရရှိခဲ့တဲ့ Coupede France ပွဲစဉ်မှာ လိုဆယ်ဆို ဟာ မိနစ်(၉ ၀)ပြည့် ပါဝင်ကစားပေးခဲ့ပါတယ်။ အဆိုပါပွဲစဉ်မှာ သီယေဂို မော့တာ ဟာ လူစားဝင်ကစားသမားအဖြစ် (၆)မိနစ်သာ ပါဝင်ကစားခွင့်ရရှိခဲ့ပါတယ်။\nဒါ့အပြင် ပီအက်စ်ဂျီအသင်းဟာ ပြီးခဲ့တဲ့လက အယ်ဂျာဇီးယားအသင်းကနေ ထွက်ခွာခဲ့တဲ့ ပြင်သစ်ကွင်းလယ်လူ ဒိုင်ယာရာကိုခေါ်ယူဖို့လည်း ကမ်းလှမ်းမှုတွေပြုလုပ်ခဲ့ပါတယ်။ ဒိုင်ယာရာ ဟာ ချယ်ဆီး ၊ အာဆင်နယ် ၊ ရီးယဲလ်မက်ဒရစ် စတဲ့ အသင်းတွေအပါအ၀င် အသင်းပေါင်းများစွာမှာ ကစားခဲ့ဘူးတဲ့ အတွေ့အကြုံရှိ ကွင်းလယ်ကစားသမား တစ်ဦးလည်း ဖြစ်ပါတယ်။\n? La séance du jour au centre Ooredoo.\n?? #AllezParis pic.twitter.com/M2WPYBDhjs\n— PSG Officiel (@PSG_inside) January 9, 2018\nဒါပေမယ့်လည်း နည်းပြ အမ်မရီကတော့ လက်ရှိလူစာရင်းစုဖွဲ့မှုအပေါ်ကျေနပ်မှုရှိပြီး သီယေဂို မော့တာ အနားယူနေရတဲ့အချိန်မှာ လိုဆယ်ဆို အနေနဲ့ ဖြည့်တင်းကစားပေးဖို့အတွက် ယုံကြည် ထားကြောင်းဆုိုပါတယ်။ လိုဆယ်ဆိုဟာ ယခုနှစ်ရာသီမှာ (၃)ပွဲသာလျှင်ပါဝင်ကစား ခွင့်ရရှိထားပါသေးတယ။်\nနည်းပြအမ်မရီကပြောကြားရာမှာ – “ မော့တာရဲ့ဒဏ်ရာဟာ အသေးအဖွဲမျှသာဖြစ်ပြီး မကြာ ခင် ပြန်လည်သက်သာလာဖုို့ မျှော်လင့်ထားပါတယ်။ ပြီးတော့ အသင်းရဲ့ အားကစားဒါရိုက်တာ ဟင်းနရစ်နဲ့လည်း အပြောင်းအရွှေ့နဲ့ပတ်သက်ပြီး စကားပြောရပါဦးမယ်။ လိုဆယ်ဆို ကတော့ စံနမူနာယူရလောက်တဲ့ ကစားသမားပါ။ ပြီးခဲ့တဲ့နှစ်ကစပြီး သူအကောင်းဆုံးကြိုးစားခဲ့တယ်။ ကစားခွင့်ရဖို့ သည်းခံစောင့်ဆိုင်းခဲ့တယ်။ အသင်းနဲ့အတူပူးပေါင်းပြီး ပွဲတွေပါဝင်ကစားခဲ့ပါ တယ်။ အသင်းအချုိ့က သူ့ကိုခေါ်ယူဖို့ မေးခဲ့ပါသေးတယ်။ လက်ရှိချိန်မှာတော့ အသင်းအ တွက် အကောင်းဆုံးကစားပေးနေပါတယ်။ ဒိုင်ယာရာရဲ့ခြေစွမ်းကို ကျွန်တော် ကောင်းကောင်း သိသလို လက်ရှိ ကစားသမားတွေရဲ့ စုဖွဲ့မှုအတွက်လည်း ပျော်ပါတယ်။ ” လို့ ဆိုပါတယ်။\nHome FOX Sports မြန်မာ ဘောလုံး လိုဆယ်ဆိုအပေါ် ယုံကြည်မှုအပြည့်ရှိကြောင်း ပီအက်စ်ဂျီနည်းပြပြောကြား


ကျွန်တော်နှင့် မအူပင် | စွန်းထင်ခဲ့သော မင်စက်များ\nမအူပင်ကို သွားမယ်ဆိုတော့ အမေကပြောတယ်။ မအူပင်မှာ ဘာမှမရှိပဲနဲ့တဲ့။အရင်တုန်းက အဖိုး အခွန်ဝန်တာဝန်ထမ်းဆောင်တုန်းကတော့ အမေတို့ နေခဲ့ဖူးသေးတယ်လို့လည်း ပြောတယ်။ မြို့ ကလေးက မြစ်ကမ်းဘေးမှာ ရှိပြီး အဖိုးက အဲဒီမြစ်ထဲ ဆင်းပြီး ရေကူးဖူးခဲ့သေးတယ်ဆိုပဲ။ ဒါပေမယ့် ရေထဲ မဆင်းနဲ့လို့ လည်း အမေက သတိပေးသေးတယ်။\nဒီလိုနဲ့ မနက်အစောကြီးထပြီး သူငယ်ချင်းတွေနဲ့ စုပြီး သွားမယ့်နေရာကို ထွက်လာခဲ့တယ်။ သူတို့ကို စောင့်ရင်း မနက်စာ ကို သီတာလမ်းထိပ်က လက်ဖက်ရည်ဆိုင်မှာ အီကြာကွေးနဲ့ လက်ဖက်ရည်သောက်သည်ပေါ့။ ပြီးတော့ မြို့ထဲကိုသွား သူငယ်ချင်းတွေ အားလုံး ဘယ်နှစ်ယောက်ပါလိမ့် ၉ ယောက်ထင်တယ် အတူတူ သွားကြတယ်ပေါ့။ ကားက တောင်းအေ့စ်ကားနဲ့ပါ။\nကားထွက်ပြီး မကြာဘူး ထုံးစံအတိုင်း ကားပေါ်မှာ ဆော့ကြပါတယ်။ စကားတွေ ပြောကြ အနိုင်ယူကြပေါ့။ ခံစားချက်ဆိုတာ တည်ဆောက်ယူလို့ရတယ် ဆိုတာကို ငြင်းကြခုံကြပေါ့။ စိတ်ကို ထိန်းချုပ်နည်းတွေနဲ့ ပတ်သက်ပြီးတော့လည်း ပြောဖြစ်ကြတယ်။ ညီဇော် ပြောတဲ့ စကားတွေကိုနားထောင်ပြီး အဲဒီလောက် ပြောနိုင် အတွေးအခေါ်ရှိတယ်လို့ ထင်မထားခဲ့မိဘူး။ အတော်လေးကို တော်တဲ့ သူတစ်ယောက်ပါပဲ။\nတဖြည်းဖြည်းနဲ့ဖုန်တွေထူလာတယ်။ ညီဇော်ဟောတဲ့ အချစ်ဗေဒင်ကို နားထောင်ရင်း ကိုယ့်အတွက် ရွေးကြည့်တော့ အကောင်းဆုံး အဖြေကြလာတယ်။ ပျော်ပါသည်ပေါ့။ ဖုန်တွေလည်း ထူပါသည်။ ဖုန်တွေထူတော့ သိပ်စကား မပြောနိုင်ကြတော့ဘူး။ ပါးစပ်ကို ပိတ်ထားရတာကိုး။ စကားအလွန်များတဲ့ အိခိုင်နဲ့ သာလိကာ လည်း စကားမပြောနိုင်တော့။ အမြဲ မှိန်းနေတတ်တဲ့ ငကျားတရုတ်ကတော့ ထုံးစံအတိုင်း ဂျောင်ကပ်နေတယ်ပေါ့။ ကျွန်တော်ကတော့ ထုံးစံအတိုင်း ဟိုးအဝေးကြီးကို ငေးကြည့်နေမိတယ်။ လွမ်းနေပါသည်ပေါ့။\nဒီလိုနဲ့ပဲ ကြက်ဥ(လူတစ်ယောက်ပါပဲ)ပြောတဲ့ ၄နာရီခရီးဟာ ၆နာရီကြာပြီး နောက်ဆုံးတော့ ထမင်းစားလို့ရတဲ့ ကြက်ဥ အမေအိမ်ကို ရောက်ပါတော့တယ်။ထမင်းစားလို့ အလွန်ကောင်းပါသည်ပေါ့။ စားပြီးသောက်ပြီး အေးဆေးနားပြီး၊တရေးတမောအိပ်၊ ဖြစ်ပါတယ်ပေါ့။ ပြီးတော့ ဆိုင်ကယ်တွေ့တော့ ခဏစီးကြည့်မယ်ဆိုပြီး ထွက်တော့ ၀မ်ဝမ် (ပေါင်မုန့် မဟုတ်ပါ၊ ပေါက်ဆီနဲ့တော့ အလွန်တူပါသည်) ကလိုက်စီးပါတယ်။ ညီဇော်က စက်ဘီးစီးပြီး ကျွန်တော်တို့ ကမ်းနားဘက်ကို သွားကြပါတယ်ပေါ့။ပြန်လာတော့ မျိုးကြီးက အိခိုင်ကို ခေါ်ပြီး လိပ်ဥသွားတူးတာ အဲဟုတ်ပါဘူး ထွက်သွားတာ ကြာပြီ ဆိုလို့ လိုက်ရှာရပါသေးတယ်။ ဒီကောင် မျိုးကြီးက အဲလိုပဲ လစ်ရင်လစ်သလို။ အိခိုင်ကလည်း အိခိုင်ပဲ။ လိုက်ရှာရင်နဲ့ မအူပင် ထောင်ကို တွေ့တော့ နန်းမြို့ ရိုးကြီးကြနေတာပဲ ခမ်းနားလိုက်တာ၊ မအူပင်ဈေးတောင် ထောင်လောက်မခမ်းနားဘူး။\nပြီးတော့ အားလုံးအတူတူ ဘုရားသွားဖူးကြပါတယ်ပေ့ါ။ ဘုရားကနေ မအူပင်Uniကို သွားမယ်လုပ်တာ ဖုန်ထူတာနဲ့လှည့်ပြန်ခဲ့ကြတယ်။ မအူပင် = ဖုန် လို့ Defination ဖွင့်ရမလိုကို ပါပဲ။ အဲ ပြီးတော့ ကားပျက်ပါတယ်ပေါ့။အတော်လေးကို စိတ်ပူသွားတယ်၊ ပြန်မှ ပြန်နိုင်ပါတော့မလားပေါ့။ မအူပင်မှာက ကားဆရာရှားသကိုး။\nညနေစာမစားခင် ကမ်းနားမှာ လက်ဖက်သုပ်နဲ့ ကော်ဖီသောက်ပြီး ညနေစာကိုကြက်ဥအိမ်မှာ ပြန်စားကြပါတယ်။ စားလို့ကောင်းပါ၏ပေါ့။ ကားကလည်း ပြင်ပြီးသွားပြီဆိုတော့ ရန်ကုန်ပြန်မည်ပေါ့။ ညနေ ၆နာရီလောက်ရှိပြီထင်တယ်။ သေချာပါတယ် ရန်ကုန်ကို သန်းခေါင်နီးမှ ရောက်တော့မယ်ဆိုတာ။ အပြန်ခရီးကတော့ အေးပါတယ်ပေါ့။ ညအမှောင်ထဲမှာ သီချင်းတွေ အော်ဆိုကြပါတယ်။\nမမစု (မချစ်စု သရက်သီး တော့မဟုတ်ဘူး) တို့ဆိုတာကောင်းပါတယ်ပေါ့။ ကျွန်တော်လည်း အတော်လေးကို အော်ဆိုဖြစ်ခဲ့တယ်ဆိုပါတော့၊ အသံတွေတောင် ၀င်လို့ပါ။ လွမ်းနေမိတာလည်း ပါမယ်ထင်တယ် အဲဒီအချိန်တုန်းက။\nမောသွားကြတာ့ အားလုံး အတုန်းအရုံးပါပဲ။ အိပ်ပြီးတော့ ကားစီးရတာ လုံးဝမကောင်းပေမယ့်။ ကြက်ဥ အဖေပေးလိုက်တဲ့ အထူစား စက်ကူတွေကြောင့်အတော်လေး ခံသာတယ် ဆိုရမယ်။ တော်တော်လေးကို ပင်ပန်းတဲ့ ခရီးတစ်ခုပါပဲ။ ညအမှောင်ထဲမှာ ကားစီးရင်း ဟိုးတစ်ချိန်က သူငယ်ချင်း တစ်ယောက် ညီမယောက်ျားနောက်လိုက်ပြေးတာကို လိုက်ခဲ့ကြတုန်းက အဖြစ်ကို ပြန်သတိရမိသေးတယ်။ အဲဒီတုန်းက လည်း အတော်လေးကို အီခဲ့ရတာပဲ။ အခုလည်း တူတူပဲ။ မအူပင် တော်ပါပြီ ဆိုရမလောက်ပဲ။ ဒါပေမယ့် စားလို့တော့ ကောင်းပါသည်ပေါ့။ ဟင်းတွေကလည်း ကောင်း လက်ရာကလည်း ကောင်းဆိုတော့ကာ။\nဒီလိုနဲ့ အပင်တွေဆို ချစ်တတ်တဲ့ ကျွန်တော် မအူပင်ကို တော့ မချစ်ချင်ဘူး။ ဖုန်ထူလို့ ။ နောက်ဆို ရေဖြန်းပြီးမှ သွားရမယ်။\nThis entry was posted on Tuesday, March 2nd, 2010 at 9:39 pm\tand posted in ကျွန်တော်နှင့်.., ရောက်တက်ရာရာ.\tYou can follow any responses to this entry through the RSS 2.0 feed.\n2 responses to “ကျွန်တော်နှင့် မအူပင်”